
Enseñcmsa 
Profesional 
y Comercio 
trahando hunto 


NA NOVEMBER 2015, Departamento di 
Enseñansa Aruba a cuminsa cu e proyecto 
di desaroyo y renobacion di Programanan di 
Estudio na EPI, EPB y OAA. 

E proyecto ta encera modernisa y actualisa 
Educacion Profesional (beroepsgericht 
onderwijs) basa riba desaroyonan nacional y 
internacional.“Beroepsgerichte Kwalificatie 
Structuur” (BKS) y standardnan internacional 
lo sirbi como ‘Benchmark’ pa yega na un 
concepto nobo di Educacion Profesional. Na 
Hulanda e BKS a keda ancra den ley desde 
2012 cu e meta pa mehora e conexion entre 
Educacion Profesional y e mercado laboral y pa 
hisa e “doorstroom”, e cantidad di persona cu 
ta continua pa un siguiente nivel di enseñansa. 
Instrumentonan manera Erkenning van 
Verworven Competenties (EVC) lo forma part 
di e renobacion y asina facilita e entrada y 
acceso na Educacion Profesional. 

E concepto nobo lo dedica atencion na e 
conocemento, abilidad y actitud cu e studiante 
mester pa un miho conexion cu e necesidadnan 
di e mercado laboral. 

E concepto nobo ta encera un cooperacion 
estrecho entre Educacion Profesional y 
mercado laboral. E cooperacion aki lo yuda 
Educacion Profesional produci graduadonan 
cu ta cumpli cu e necesidadnan di mercado. 
Di e manera aki Educacion Profesional lo por 
contribui miho na e economia di Aruba. 

Durante Fase 1 di e proyecto a desaroya 
maneho y vision pa introduccion di Educacion 
Profesional na Aruba y na e institutonan EPI, 
EPByOAA. 

F ase 2 di e proyecto a cuminsa na j anuari 2016 y 
ta encera e renobacion di 10 programa di estudio 
segun “Beroepsgericht Onderwijsconcept” y 
standardnan internacional: 

Electrotechniek - niveau 3; Verpleegkunde 
- niveau 4; Financiéle Administratie - 
niveau 4; Travel, Leisure & Hospitality - 


niveau 4; Financiéle 
Administratie - niveau 
3; 

Food Service 
Management - niveau 
3; Bouwkundig 
Tekenaar - niveau 3; 
Technicus Sterkstroom 
Installatie - niveau 
4; Commercieel 
medewerker - niveau 
2 ; 

y Uiterlijke Verzorging 
-niveau 2. 

Den Fase 2 mercado laboral tin un rol hopi 
importante. Na januari 2016, Departamento di 
Enseñansa a organisa un exitoso ‘Brainstorm 
Session’. 

Stakeholders di Enseñansa Profesional y 
mercado laboral a bini hunto na ATLA building, 
pa intercambia ideanan di con pa crea un miho 
cooperacion entre Educacion Profesional y 
mercado laboral. 

Den Fase 2 a forma grupo di personanan cu 
hopi conocemento y experiencia (‘klankbord’) 
den cada ramo di e 10 programanan den 
desaroyo. 

Durante reunionnan consultativo 
representantenan di EPI, EPB, OAA y 
Departamento di Enseñansa Aruba a reuni 
cu mercado laboral pa ricibi feedback valioso 
di e cualificacion y competencianan cu cada 
funcion ta exigi y asina adapta e programanan 
segun locual mercado ta pidi. 

E ‘klankbord’ ta inclui personanan di varios 
compania cu ta traha directamente cu e 

studiantenan durante 


nan stage of personanan di departamentonan 
di Recurso Humano. Cu nan participacion den 
e encuentronan aki, comercio tin un impacto 
grandi riba Educacion Profesional na Aruba. 

Mester remarca cu e reaccion di mercado 
laboral den e Proyecto EPI-EPB-OAA ta hopi 
positivo y tanto participacion y apoyo ta 
grandi. 

Diamars 5 di april, 2016 Departamento 
di Enseñansa Aruba ta organisa e di dos 
‘Brainstorm Session’ entre stakeholders di 
Enseñansa Profesional y mercado laboral, 
den auditorium di EPI. Adviesbureau CINOP 
di Hulanda lo ta presente pa informa mercado 
laboral encuanto e progreso di e proyecto 
y tambe sondea e posibilidad pa forma un 
plataforma di cooperacion entre Enseñansa 
Profesional y mercado laboral, na beneficio 
di e studiante. 

Na juni 2016 lo tuma lugar entrenamento 
di desaroyadornan di curiculo y examen, 
docentenan y ‘train-de-trainers’. Cu tur e 
conocemento nobo aki den futuro e expertonan 
na Aruba mes por produci y renoba otro 
programanan di estudio. 

Fase 3 di e proyecto ta cuminsa na augustus 
2016 y lo prepara docente y “train-de-trainers” 
pa duna enseñansa segun e concepto nobo di 
Educacion Profesional. 

Departamento di Enseñansa Aruba (DEA) ta 
gradici mercado laboral pa e sosten y ta desea 
tur actornan hopi suerte cu continuacion di e 
proyecto importante aki! 

Huez no a honra demanda di OM: 

Robbie no ta bay 
será; si el a haci 
negoshi legal 

Pero di otro banda Gobierno lo haya 
72.5 miyon den su caha 



debidamente mester demostra cu el a bandoná 
e comportacionnan robes cu el a desplega 
te asina leu, anto pa tal motibo e periodo di 
prueba di3aña. 

D i e 



WILLEMSTAD - Den e sentencia cu Huez 
mr. W.P.M. ter Berg a dicta ayera mainta den 
e caso di labamento di placa, sconde placa pa 
pago di belasting y posecion ilegal di arma di 
candela, e Huez a confirma Robbie dos Santos 
su culpabilidad den e acusacionnan contra di 
dje y su companianan Administratie Kantoor 
Dollar, Jamaroma Lotteries N.V. y Robbie 
dos Santos mes. 

P’e actividatnan ilegal cu Robbie dos 
Santos a desplega e Huez a hustifica e 
terminologia “actividadnan criminal”, 
manera Ministerio Publico a argumenta 
den e caso aki. 

Den liñanan grandi segun Huez mr. 
ter Berg, Robbie dos Santos enberdad a 
opera den un esfera caminda bendemento 
di number ilegal ta na órdo di dia. 

Evadi belasting mester ta un acto castigabel 
cu tur cuidadano mester siña compronde cu lo 
e por tin castigo di prizon como consecuencia. 

Considerando Robbie dos Santos culpabel 
Huez a yega n’e siguiente condena. 

Un boet di 25.000 florin p’e empresa Jamaroma 
Lotteries N.V.Un boet di 50.000 florin p’e 
empresanan Administratie Kantoor Dollar y 
The Money Game cada uno. 

Pa Robbie dos Santos un castigo di prizon 
completamente condicional di 2 aña y un 
periodo di prueba di 3 aña. 

Aki e Huez a mustra cu Robbie dos Santos 


sumanan confisca, 

Gobierno lo keda cu 72.5 miyon florin. Den e 
totalidad aki solamente 17 miyon florin Robbie 
dos Santos tin derecho riba dje, ya cu esaki ta 
ser considera capital di trabou, necesario pa 
por maneha e empresanan. 

Ademas ademas Huez ta reconoce cu di un 
manera of otro den transcurso di añanan di 
su trabou, Robbie dos Santos lo mester a crea 


cierto fortuna cu lo por ta considera legal y 
aceptabel. 

Amplio e Huez tabata riba e punto di 
scondemento di placa pa belasting ya cu aki dos 
Santos, sin duda a perhudica pais, separando 
sumanan cu e sociedad tabatin derecho riba 
dje atrabes di e sistema di impuesto. 

Huez a tuma como punto di salida cu ta 
trata di alrededor di 50 miyon florin cu 
e acusado lo a sconde pa belasting y cu 
consientemente dos Santos a haci uzo 
di construccionnan ilicito pa por a keda 
cu e placanan. 

Cu e castigonan aki, segun Huez, 
otronan mester mira debidamente e 
señal cu no ta un actitud cu lo keda 
tolera. E castigo di prizon di 2 aña 
completamente condicional ta pa motibu 
cu señor dos Santos y su negoshinan a 
funciona den un mundo caminda benta di 
number ilegal ta sosode cu hopi frecuencia. 

E factor cu lo tin cuestion di competencia 
inhusto di parti di Robbie dos Santos su 
competidornan, Huez no a tuma asina na serio 
ya cu esey no a keda proba. 

E suma di 17 miyon florin, cu segun Huez 
Robbie dos Santos tin tur derecho riba dje, 
lo keda blokia te na momento cu e veredicto 
drenta definitivamente na vigor, esta cu ya 
no tin ningun proceso (di apelacion) mas 
tumando lugar den Corte. 


Re-apertura ta 18 di april, 2016 

InselAir Aruba 
su ticket office 
Rockefellerstraat 
den bachi nobo 


INSELAIR lo remodelá su oficina 
na Rockefellerstraat den estrecho 
colaboración cu su partner Maduro 
Travel. E oficina lo ser remodela, lo 
haña un look y feel nobo y lo habri pa 
cliente dia 18 di april, 2016. 

Den e ticket office nobo aki, clientenan 
por cumpra tambe ticket di KLM y 
LAN. Orario di apertura ta di 8 AM pa 5 


PM (non-stop) didialunapadiabierne. 
Customer service como prioridad 
“Nos ta buscando semper pa manera 
di drecha nos servicio”, Frederick 
Nuboer, CEO di InselAir Aruba ta bisa. 
“Y uniendo cu e partner ariba mencioná 
nos ta kere cu nos por hiba e Customer 
Service na un nivel más halto, segun 
Nuboer. 

No por otro 

Dia 13 di 
mei awor, 
acuerdonan 
mester ta riba 
mesa pa firma 

Kier men aki 6 siman 


DIACUERDO cu Minister di Economia, 
Comunicacion, Energia y Medio Ambiente, 
ing. Mike de Meza, e ultimo fase, di ‘Definite 
Participation Agreement’, un un fase mucho 
mas compleho, a cuminsa na 2016 y tabata 
premira pa keda finalisa 31 di maart 2016, esta 
diahuebs ultimo. Pero e partidonan a dicidi 
pa extende e fase di ‘Definite Participation 
Agreement’, cu 6 siman mas di negociacion. 


“Conhuntamente, nos a yega n’e acuerdo 
cu mester un tiki mas tempo pa caba tur e 
trabounan cu tin,” segun ing. Mike de Meza. 
“Lagami bisa hopi cla, cu di tur tres partido e 
motivacion ta hopi halto, e ta hopi positivo, tur 
ta para tras di e proyecto aki y tur ta mira cu nos 
lo por conclui esaki den periodio razonabel, 
pero ainda falta basta trabou pa tuma lugar. 

E ora nos a yega na un acuerdo pa un extension 
riba e negociacion di e ‘Definite 
Participation Agreement’ cu 6 
siman mas y cu esaki lo mester 
termina riba 13 di mei 2016.” 

Minsiter Mike de Meza a splica cu e 
extension aki tabata uno necesario, 
pa CITGO sigur, cu tabata e prome 
cu a pidi p’esaki. Di banda di 
Gobierno, segun e Minister di 
Energia di Aruba, tambe ta mira 
cu ainda tin basta trabou cu mester 
wordo completa. Valero tambe ta 
sostene esaki pa motibo cu nan 
tambe ta mira cu tin diferente 
aspecto importante cu mester caba 
cu ne. E trabounan cu tin ainda 
dilanti di e grupo negociador ta 
basta complex y hopi detaya. 

“Mi por bisa, sin bay den mucho 
detaye, cu locual tin riba mesa, cu 
nos ta negociando, cu bendicion di 
Papa Dios, ta conclui positivamente 
dia 13 di mei awor. Te aworaki 
tur cos ta canando positivo y nos 
lo tin un pakete sumamente bon 
caminda nos tur tres lo firma 
esaki,” Minister Mike de Meza a 


afirma cu hopi seguransa. Hasta Glenbert 
Croes, kende ta na Venezuela, a duna di conoce 
cu segun informacion recibi na Venezuela, e 
negociacionnan ta bayendo bon y ta spera cu 
pronto lo keda cla. 

Minister de Meza a pidi pueblo di Aruba, un 
poco mas di pasenshi, “pasobra nos ta bayendo 
den e bon direccion, mi ta sumamente contento 
te aworaki cu e resultadonan y mi tin di bisa, cu 
tur partido den esaki ta sumamente positivo.” 
E mandatario ta premira cu si tur cos sigui cana 
manera cu e ta bay n’e momentonan aki cu dia 
13 di mei Aruba por tin un conclusion positivo 
y firmamento oficial p’asina finalisa proceso di 
negociacion. 

Sr. Mike de Meza a splica tambe cu na 
momento cu finalisa e negociacionnan y firma 
e acuerdo, ta sigui e siguiente fase cu ta un tipo 
di fase transitorio caminda CITGO ta tuma 
over tur actividad di e facilidad industrial na 
San Nicolas. E no ta un ‘turn around’, pasobra 
e ta un operacion mucho mas extenso. Asina 
cu cuminsa e fase aki, e fase di ‘rehabilitacion’, 
e compania ta cuminsa su inversionnan p’e 
refineria por ta ‘fully operational’ den un 
periodo di mas o menos 3 aña. 

E intencion ta cu despues di 18 luna di e 
proceso ‘rehabilitacion’ ya caba por cuminsa 
cu procesa e crudo te cu yega den fase di un 
total di 210,000 bari. 

No solamente esaki, asina cu firma e acuerdo 
final, CITGO ta cuminsa paga e lease, acorda 
cu Aruba. No a warda te dia cu procesa, pero 
asina cu firma e acuerdo, loke nifica un entrada 
substancial pa Aruba. 



/ . Avenida Milo J.Croes # 118 - A 

^ UWW&MWe Tel: 5883948, Fax: 5883945, 


Dilanti Flora Market na Dakota, 
E-mail: doorhandle@setarnet.aw 


SECURITYSTRIP PA PONE 
NA PORTA Y BENTANA, 

PA EVITA CU LADRON TA FORSA 
E SLOT Y KIBRA DRENTA PADEN 

Evelyn Wever-Croes na Mike Eman: 

Demostra sikiera 
un tiki liderazgo y 
ban traha pa hiba 
Aruba padilanti 


“UNDA Mike Eman ta atrobe? 
Bo no ta tende nada mas di dj’e, 
solamente un rato dos siman pasa 
ora el a organisa un conferencia 
di 2 miyon florin pa e papia di su 
vision fracasa “green”. 

Ta solamente ora e mester papia 
y alaba su mes, bo ta mir’e. Pa tur 
lo demas e ta keda scondi”, segun 
Evelyn Wever-Croes. 

Criminalidad 

“Unda e Prome Minister di nos 
pais a keda memey di e crisis 
di criminalidad cu Aruba ta 
bibando? Asesinato, ‘drive by 
shooting’, atraco arma, turistanan 
ta wordo horta tur dia. Ni e 
Minister di Husticia, ni e Minister 


Presidente di pais Aruba a mustra 
nan preocupacion ni sikiera 
convivencia cu comunidad. 
Acaso pa nan e degeneracion 
aki a para bira algo normal? Nos 
ta nenga pa acepta cu esaki ta e 
Aruba cu nos kier pa nos yiunan y 
nan yiunan lanta den dj’e. Nos kier 
un Aruba sigur pa un y tur! 

Cuido di nos grandinan 

E pleito mas recien entre Minister 
“part-time” Alex Schwengle y 
SABA awor ta poniendo cuido 
di nos grandinan na peliger. For 
di informacion di trahadornan y 
directiva di SABA den Parlamento 
nos por conclui cu e forma 
structural con Minister Schwengle 


ta neglisha cuido di nos 
grandinan casi ta parse un 
abuso contra nos grandinan. 
Minister “part-time” 
Schwengle a demostra cu e 
no tin interes den cuido di 
nos grandinan. 

Y unda e Prome Minister 
di e pais aki a keda pa 
interveni? Pa bisa su “part- 
time” Minister cu e mester 
stop di pleita! Cu en bes di 
paga miyones di florin na 
compania di mercadeo pa drecha 
su imagen, e mester hinca e placa 
ey den cuido di nos grandinan. 
Esey un pueblo ta spera di e Prome 
Minister di su pais! Nos ta nenga 
di acepta un Gobierno cu ta abusa 
di su grandinan”, Evelyn Wever- 
Croes a sigui bisa. 

Pleito interno den AVP 

“Den e pleito interno den AVP 
unda e lider di e partido a keda? 
E no por pone un paro na e 
pleitamento entre su Minister 
Oduber y su vocero Andrade? 
Of acaso Mike Eman ta aproba e 
menasa na libertad di expresion 
cu su Minister ta impone? 
Pasobra tanten cu e no actua 


manera un LIDER e ta aprobando 
tur locual ta pasando. Aruba no 
ta sali beneficia den e pleito aki! 
E forma swak con Mike Eman ta 
lidera su partido lamentablemente 
tambe ta refleha den e forma 
masha swak cu e ta lidera nos pais. 

Den tur e problema aki Mike Eman 
ta bon scondi den su Cocolishi. 
E no kier of e no por atende cu 
problemanan di nos pais. Mi 
ta urgi e doñonan di partido 
AVP, pone ordo y exigi di Mike 
Eman pa demostra maske ta un 
tiki liderazgo y stop e pleitonan 
interno y ban concentra rib’e 
problemanan real di nos pais. 

Ban haci e pais aki sigur atrobe 
pa tur cuidadano, ban baha costo 
di bida y controla prijsnan di 
comestibles, ban mehora e cuido 
di salud, cuido di nos grandinan 
y calidad di enseñansa y ban crea 
empleo pa e mama y tatanan di 
famia cu no tin trabou. 

Pa nos di partido MEP eseynan 
ta prioridad, y no pleito interno y 
sigur tampoco conferencianan di 
3 dia cu ta costa pueblo 2 miyon 
florin”, lider di MEP Evelyn Wever- 
Croes a duna di conoce. 


Bo tin bo liña na awa? 

Premie di Lette 5 
a alcansa 
525 mil florin 

E PREMIO di Lotto 5 pa awe, diasabra 2 di 
april, ta mas di mey miyon florin. E “jackpot” 
a alcansa un total di 525 mil florin y cu cada 
compra di un ticket di 4 florin, bo ta den wega 
pa bo bira e feliz ganado di e tremendo premio 
gordo aki. Pa hunga Lotto 5 ta masha facil. 

Scoge bo cinco numbernan entre 1 y 35 of pidi 
bo rebendedo pa ticket “Loco”. Tambe bo por 
kies pa keda den wega cu e proximo sorteonan 
di Lotto 5 cu Multi Draw. Bo numbernan 
di suerte ta keda den wega te cu 10 sorteo 
venidero cu Multi Draw. Pa opcion di Combo, 
puntra bo rebendedo pa mas informacion. Pa 

Sorteo ta hunga tur diaranson y diasabra pa 9:00PM 


No lubida, cumpra bo ticket pa 4 florin so y 
percura pa bo ta den wega y bira ganado di 525 
mil florin cumprando Lotto 5. 


bo gana e jackpot di 525 mil 
florin awe mester “match” 
cinco number. Si en caso 
bo match 4 number plus e 
joker, bo ta gana e di dos 
premio cual ta un suma 
progresivo, al igual si bo 
match 4 number bo ta gana 
e di tres premio cual tambe 
ta un suma progresivo. Cu 
3 number bo ta gana 12 florin y si bo match e 
letter, lo bo haya un Ticket Gratis pa e siguiente 
sorteo di Lotto 5. 

Minister Otmar Oduber 

“Por haci mil y 
un intento pa 
kibra mi r pero 
berdad semper 
ta sali na cla" 


Minister Otmar Oduber a inicia cu e 
documento di un registro di Camara 
di Comercio di un compania cu a keda 
funda prome di september 2002, 
yama Graphi-X and Beyond V.O.F. 

E compania aki a keda funda pa casa 
di e mandatario, di cual e ta considera 
cu e tambe ta doño automatico 
mirando cu nan ta casa “binnen 
gemeenschap van goederen”. 

Banda di sra. Oduber-Chung e 
compania ta di Natasha F. Roga y su 
pareha sr. Ralph Maduro. 


MINISTER Otmar Oduber diahuebs mainta 
a sinta cu prensa pa clarifica algun insinuacion 
haci contra di su persona. E mandatario ta 
indica:”Semper ma para y lo sigui para pa 
transparencia, por haci mil y un intento pa 
kibrami, pero berdad semper ta sali na cla.” 

E mandatario a tuma nota cu e insinuacionnan 
di e reportero recientemente awor a haya 
un tint politico na momento cu un miembro 
di Parlamento den fraccion di MEP a uza 
e mesun palabranan y tambe e mesun 
insinuacionnan contra di sr. Oduber su 
persona. Insinuacionnan cu te awor no tin 
base mirando cu na ningun momento por 
a presenta prueba. Di otro banda Minister 
Oduber a presenta na prensa TUR documento 
y informacion relaciona cu acusacionnan 
baho di un reportero cu den su opinion ta 
kere cu paso e tin un camara y un mic 
e lo por difama hende na su antoho. 


Por te hasta agrega cu e 
documentonan presenta ta 
documentonan cu Parlamento 
di Aruba a ricibi na multiple 
ocasion. Tempo a institui ATA 
Sui Generis, 5 aña pasa, riba e 
logo di Aruba y riba con henter e 
proceso a cana. 


Graphi-X and Beyond V.O.F. a keda 
den funcion te cu 12 di juni 2009 unda 
oficialmente a keda cancela. Riba e mesun 
fecha aki 12 di juni 2009 a lanta un compania 
“eenmanzaak” Graphi-X and Beyond di sra. 
Natasha F. Roga. Minister Oduber a mustra 
tambe riba e hecho cu e fecha aki ta prome cu 
eleccion y no tabata sa cu lo gana e eleccion 
ey ni cu su persona lo a bira Minister y pio cu 
ATA lo bira un Sui Generis y cu lo crea un logo 
oficial. Pero por mustra cu riba 12 di juni 2009 
e “partnership” a keda finalisa. 

Dia 5 di september 2011, sra. Roga cu 
mas socio a lanta e compania Graphix and 
Beyond como un NV. Minister 

Oduber ta splica cu e compania di sra. Roga a 
participa den un destaho publico na 2010 riba 
e logo di Pais Aruba. 

Alabes e tempo ey e destaho publico no a tuma 
lugar dor di oficina di Minister, ni tampoco dor 
di ningun coordinador di Minister. 

Pero e proceso a tuma lugar na Oficina di 
Turismo y e tempo ey esnan cu a guia e proceso 
aki ta un management team cu ta consisti di 
sra. Astrid Muller, sr. Fritz Israel kendenan 
a firma e carta den nomber di management 
team y tambe sra. Gina Lopez Gnecco, kende 
ta casa di e ex consehero di sr. Rudy Croes cu 
ta sr. Urbano Lopez. 

Adicional por menciona cu e ambtenaar cu a 
keda encarga cu e destaho publico aki tabata 
sr. Mario Arends, tur e personanan aki t’esnan 
cu a dicidi riba escogencia di e logo di Aruba. 

Sinembargo den e proceso di e destaho publico 
aki cinco compania a participa den dje. 

Awor e mesun persona cu a gaba e maneho 
di Minister Oduber pa añanan largo y cual na 
varios ocasion a te hasta biaha cu e mandatario, 
hunto cu su buikspreker liga na partido MEP, 
kier trece mentira y insinuacionnan ridiculo 
pa purba atacha integridad di e mandatario. 
Minister Otmar Oduber a comparti cu su wela 
tabata bise “Dios ta bisti pijama, pero no ta 
drumi!” 

Cu hopi orguyo sr. Otmar Oduber a anuncia 
cu Central Acountans Dienst a termina su 
investigacion riba ATA. Esaki ta un tarea cu a 
keda duna for di aña 2014 dor di exMinister 
di Finanza Juan David Yrausquin. 

Minister Oduber ta expresa cu e tipo 
di casonan asina ta na momento 
adecuado cu ora Dios ta obra y e 
maldad di esnan rond di henter e 
obra malo lo no prevalece. 

Ta netamente n’e momento di tur 
e insinuacionnan ta tuma lugar, 
te hasta e Raport di maneho di 
ATA lo papia pa su mes. 

Evelyn Wever-Croes: 

Part-time Minister 
Schwengle mester 
duna mas atencion 
na cuido di nos 
grandinan 



DEN conferencia di prensa di MEP 
lider di MEP Evelyn Wever-Croes 
a trece dilanti cu ainda Minister 
Schwengle no ta mustrando 
interes pa yuda nos grandinan. 
Ainda tin impasse na SABA y 
mientras tanto cuido di nos 
grandinan ta wordo neglisha. 

“Nos di Parlamento a reuni cu 
directiva, trahador y sindicato 
di SABA y e unico conclusion ta 
cu gobierno ta neglisha cuido 
di nos grandinan. E situacion ta 
asina malo cu casi bo por papia di 


abuso pasobra SABA no ta haya 
suficiente placa pa opera y brinda 
cuido. Directiva di SABA a splica 
cu nan a duna tur informacion na 
Gobierno y cu nan ta rogando pa 
mas fondo di hopi tempo.Apesar 
cu cuido di nos grandinan a bira 
mas pisa, SABA no ta haya mas 
fondo pa cumpli cu exigencianan 
di cuido”, segun Evelyn-Wever 
Croes. 

“E trahadornan ta traha cu alma 
y cuerpo pa cuida nos grandinan 
y hopi biaha nan mes ta trece 


cosnan for di cas pa e grandinan, 
pero nan no por sigui asina 
mas. E unico responsabel ta e 
Minister y p’esey mi ta lamenta 
cu en bes cu e Minister a asumi 
su responsabilidad, el a scoge pa 
busca un pleito atrobe cu SABA 
y mientras tanto nos grandinan 
ta wordo neglisha.Nos a pidi un 
reunion den Parlamento cu part- 
time Minister Schwengle, pero 
e Minister no tin tempo pa esey. 
E ta mucho ocupa cu eherce su 
profesion di longarts y no tin 
tempo pa su trabou part time di 


Minister. 

Mi a compronde cu e ta un bon 
longarts, pero como Minister si el 
a faya! Pues tal bes e mester sigui 
haci loke e por haci bon, bira full- 
time longarts y laga e posicion di 
Minister pa un hende cu realmente 
tin cuido di salud y cuido di nos 
grandinan na pecho. 

Mi no por imagina mi cu den 
seno di partido AVP no tin ningun 
hende cu ta dispuesto pa asumi e 
funcion ey. Nos grandinan merece 
mihor, mucho mihor”, Evelyn 
Wever-Croes a finalisa bisando. 



31 Bara di oro expropiá 

Logro importante 
den caso 
den Corte e 
siman aki 


WILLEMSTAD - Diahuebs ultimo Corte 
di Apelacion a duna su veredicto den e caso 
conocf como “Fiji”. Ta trata di un caso cu 
a iniciá na mei 2008 cu vários sospechoso. 
Finalmente Ministerio Publico (OM) a dagvaar 
dos sospechoso, esta Willem van W. (1967) y 
Wout de Groof, (1955). 

Den e caso aki 31 di maart ultimo, Hof a yega 
na un condena igual n’e veredicto di Corte 
den Promé Instancia. A condená ámbos na 
respectivamente 104 dia y 504 dia di prisón 


den un caso di e.o. labamentu di placa y tereno, 
exportacion ilegal di baranan di oro for di 
Venezuela y participacion na un organisashon 
criminal. 

Den su veredicto tambe Hof a declará “verbeurd 
verklaring” di e.o. propiedad manera un 
avioneta Cessna 335, un Toyota 4Runner, 
un jeep Cherokee, un boto Boston Whaler cu 
motor, 3 tereno na Bonaire, vários cuenta di 
banco totalisando alrededor di 900.000 florin 
y 31 bara di oro cu un balor di alrededor di 2 


miyon florin. 

Ministerio Publico (OM) ta hopi satisfecho cu 
e veredicto di Hof. 

E desicion pa expropiá e propiedad den caso 
“Fiji” ta pas completamente den e maneho 
nobo di Ministerio Publico (OM) di kita 
propiedad cu sospechosonan a logra obtené 
di un forma ilegal y contra di ley. 

E fondonan generá ta bin awor na beneficio 
di pais. Ta trata di un logro importante den 
combatimento di criminalidad. 
























8 


AWEMainta Diasabra, 02 April 2016 


Gerick Croes (MEP) 


Gabinete 
Eman ta 
konkel cu 
cifra y ta 
spera pueblo 
bati man! 


deficit di 98 miyon (2%) cumpliendo 
cu ley CAFT cual Colegio di 
supervision a admiti, pero si cu yen 
di duda. 

Logicamente e duda di e Colegio 
di supervision CAFT no por wordo 
tuma na malo ya cu Gabinete Eman 
nunca a cumpli cu ningun cuadro 
financiero y dor cu nan careda di 
cabai y gastamento di placa a wordo 
frena cu supervision ta play un 
Gobierno responsabel. 


MANERA ta conoci e raport financiero di 
e 4to kwartaal 2015 di pais Aruba a wordo 
entrega y evalua dor di CAFT. Loke a resalta 
den e raport aki ta cu a registra un aumento 
considerabel di entrada di impuesto, mientras 
cu n’e banda di gastonan, Gobierno no kier 
mustra cu e kier baha esakinan. 

Pero e raport mes en general ta uno hopi 
“rooskleurig” dunando un imagen eroneo di e 
realidad financiero pa loke ta trata 2015. Asina 
Gerick Croes, colaborador di fraccion di MEP 
den Parlamento a duna di conoce. 

Apesar cu a registra un aumento di impuesto 
dor cu a introduci e pago adelanta riba aangifte 
Winstbelasting (VAS-systeem) y a castiga 
pueblo cu cobransanan di belasting e cifranan 
ta keda cuestionabel pasobra a konkel cu nan 
net pa por cumpli cu e norma. 

Pero tampoco mester lubida cu na un prome 
instante cu a introduci e “VAS-systeem” AWB 
a duna di conoce cu mayoria lo no por cumpli 
cu e deadline prome cu 30 december 2015. 
Dus mayoria di e companianan a paga den 
2016 y no den 2015. 

Ademas e “rooskleurigheid” cosmeticamente 
a wordo yuda cu rancamento di miyones di 
dividend for di companianan estatal y un 
exoneracion di 60.5 miyon florin di un debe 
cu Gabinete Eman tin cu fondo di AOV. 
Mientras pueblo si no a haya pordon na nan 
man, pasobra a aumenta edad di pensioen 65 
aña, aumenta prima, aumenta premie-grens y 
asina nos por sigui. 

Cifranan 4to kwartaal 2015 VS Banco 
Central 

E cifranan entrega na CAFT dor di Gabinete 
Eman a ilustra 1.252,8 biyon na entrada di 
impuesto y un suma di 1.350,9 biyon na gasto. 
Consecuentemente esaki ta pone cu lo yega un 


Pero un biaha mas nan ta malinforma 
pueblo, pasobra cifranan di Banco 
Central a ilustra 1.202,5 biyon na 
entrada di impuesto y un suma di 
1.373,2 biyon na gasto. 

Cual nifica aproximadamente 50 
miyon florin menos na entrada y 22 miyon 
florin mas na gasto. Resultando den un deficit 
di 201.7 miyon (4.02%) cual ta mas cu e dobel 
di loke Gabinete Eman a duna di conoce den 
su raport financiero di e 4to kwartaal 2015, 
Gerick Croes a sigui splica. 


Gabinete Eman no ta cumpliendo 

Kico bo por saca afor di esaki? Cu atrobe 
Gabinete Eman no a cumpli cu Balanced 
Budget Akkoord, no ta actuando responsabel, 
ta sconde informacion. Pa colmo ta resulta cu 
awor cu e cifranan di CBA a sali cu Gabinete 
Eman ta konkel cu cifra, manipula CAFT, 
manipula pueblo completo pa por logra haya 
un “positief advies”. 

Den henter e desaroyo 
financiero e ta importante pa 
pueblo realisa cu banda di 
manipulacion y konkelmento 
cu cifras cu despues di 3 aña 
desde cu Hulanda a pone un 
KB na 2014, a pone curatela 
financiero total riba Aruba 
via e ley di CAFT na 28 
di augustus 2015 ainda 
Gabinete Eman no por 
logra cumpli cu nan priopio 
normanan y esunan fiha 
den articulo 14 di Ley 
CAFT. 

“Laga nos no lubida e 
hecho cu na 3 ocasion 
a ignora deadlines (1 
augustus 2015, 15 
december 2015 y 31 
januari 2016) cu awor 
a resulta e ultimo 
deadline cu ta mei 
2016. Realidad ta 
cu Hulanda a duna 


Gobierno di AVP e oportunidad pa cumpli cu 
recomendacionan di CAFT pa por logra un 
Balanced Budget dor di e.o. e ABB, pero tambe 
reduci gastonan personal y general. 

Ora cu Minister Bermudez a bay pa aplica e 
recomendacionan aki den presupuesto di nos 
pais Prome Minister Eman no tabata kier y 
ta duna indicacion di kier “get rid “ di su di 3 
Minister di Finanza, pasobra loke Minister di 
Finanza, Angel Bermudez kier haci cumpli cu 
CAFT, no ta cumbini Prome Minister Eman 
POLITICAMENTE! 

No ta solamente e mandatario di finansa sino 
tambe Minister Otmar Oduber, ora di entrega 
su carta di retiro na Gobernador a laga sa cu 
Mike Eman no kier cumpli cu afspraaknan cu 
CAFT. 

Tur e hechonan aki ta ponebo realisa cu no 
ta for di awor Gabinete Eman no kier cumpli 
cu norma, acuerdonan y cu konkelmento 
cu cifranan ta mustra desesperacion pa crea 
un impresion cu nan ta bon bezig, mientras 
cu datonan di Banco Central di Aruba ta 
desenmascara nan falsedad y realidad cu e 
deficit dj 2015 ta dobel di loke Gabinete Eman 
ta pretende. 

Si sigui asina e lo no ta un sopresa cu Hulanda 
por duna Aruba un aanwijzing, si Prome 
Minister Eman no cumpli na mei 2016 cual lo 
por nifica un AMVRB (Algemene Maatregel 
van Rijksbestuur) cu ta ensera Curatele Total 
pa Aruba! Pesey mes Gabinete Eman no por 
kere cu e ta konkel cu cifra y ta spera pueblo 
bati man pa nan”, Gerick Croes a conclui. 

Parlamentario mr. Xiomara Maduro: 

Minister 
Bermudez 
mester splica 
e diferencia 
grandi den cifra 
di deficit 2015 
presenta pa 
Banco Central 



“RECIENTEMENTE, Minister Bermudez 
a presenta na Parlamento den Comision 
Financiero e cifranan di e ultimo kwartaal di 
2015 cu un deficit di 98 miyon florin. 

Dia 14 di maart 2016, Banco Central a publica 
e cifranan di finanza publico pa e ultimo 
kwartaal di 2015 den cual un deficit di 201,6 
miyon a keda presenta. Un diferencia grandi 
cu ta trece interogatorio cu ne. 

Nos ta consciente cu tin un diferencia entre 
e manera cu Gobierno y Banco Central ta 
presenta e cifranan di finanza publico, pero 
como cu ta trata di un deficit dobbel mas 
grandi, un splicacion mas detaya ta na su 
lugar”, segun Xiomara Maduro. 


3. Minister por splica si tin mas gasto cu no a 
keda cubri completo den 2015? 

4. Minister por duna un specificacion di e 
gastonan aki y indica pa ki tempo si nan lo 
wordo paga? 

5. Cu e deficit mas grandi aki presenta pa 
Banco Central nos pais no ta cumpli cu e norma 
di CFT. Minister ta comparti e opinion aki? 

6. Minister ta premira cu CFT lo cambia su 
opinion riba e cifranan di e ultimo kwartaal 
di 2015 awor cu Banco Central a publica un 
deficit cu ta dobbel di esun cu Gobierno a 
presenta na nan? 

Ainda Presidente di Banco Central no por 
atende Fraccion di MEP 


Pregunta oficial 

“Como cu tin un diferencia asina 
grandi den e deficitpa 2015 presenta 
pa Banco Central, e siman aki nos a 
haci entrega di e siguiente 6 pregunta 
na Presidente di Parlamento cu e 
peticion pa esaki wordo manda pa 
Minister Bermudez pa e mandatario 
duna un splicacion.” 



PARMMENTO f >1 
f-fstecion A 4 (»vrn,i eri tcj liJev 


WlJHA 


iVJ & 

DftM. LQpez'Trarrtp 
Atiant 


Amba.. jSt rrsaarT 20 ) É 


Tema: 6 pregunta pa Minfst*r Bertrmetéi 


1. Minister por splica pakico Banco 
Central su deficit ta dobbel di 
locual Gobierno a presenta na 
Parlamento? 

2. Minister por splica pakico Banco 
Central su cifra ta mustra cu ta 
solamente 44,4 miyon a wordo 
paga na AZV en bes di e 70 miyon 
florin cu Gobierno a presupuesta 
den 2015? 


Sra Lop&i-Trarrp, 


Atentamente, 




mr■ Xiomjra ftuu-Mñdufo 
Pafiamentaria ffacaon MEP 


“Banda di e preguntanan oficial aki dirigi 
na Minister Bermudez, nos a pidi un cita cu 
e Presidente di Banco Central pa asina por 
scucha di Banco Central tambe pakico tin un 
diferencia asina grandi den e cifra di deficit 
presenta pa Gobierno pa 2015. 

Lamentablemente te ainda e Presidente di 
Banco Central no por a duna Fraccion di MEP 
un fecha pa e cita aki por tuma lugar. Nos lo 
sigui insisti pa asina bin un splicacion riba e 
diferencia grandi aki den cifra ya cu ta bisto 
cu Gabinete Eman un biaha mas ta tuma 
pueblo haci cu informacion cu no ta cuadra cu 
e realidad financiero di nos pais”, di acuerdo 
cu Xiomara Maduro. 


É rtbJ eHrp d» 4 eTpf rt T’* M 15 , 


- " 

tinanras e uti tfno kwrartiii, di iOli ijtrv cuan ^ * tifaamam, & 

Rrtndi CU U lfTt* mwt eaaVBPg. ’.g-. mj! "TT * ^ 

Gfltaer™ r ™ Ontui 1, a Wt *' r 

twiol mftfandi. un 4«»*, u rt»** 


t pw vplita Sanrtj Qentrai vj 

Parlwntfitti'? 




2. Miniscf por splica palfite tnntrai vj tilra u miustia cu ta sttomwA* u * nkmt, „ 

na f*3Si pnras di e 20 mivon itorip cu Ckitntrmo a p*tiwt»netu, dtn 2015 ,“» 


3. MLmrter fwsr tin mai aaMo cw rvo a lnccia tutm eopritnetv den 

4. MiniMer (50( duna un siMici'flcafiQn di e ftaifenan ató v Yn&ci pa tempo á ftao tó pag; 

5. Cu a deftdt mat jrtrvtll afci ppfc&Ma pa aancc, Cewai rvss Pafe no U tumiAj esj e natñu 

ta wmparti e opinion aki> 


6. MinHter io precnira CU CfT ic, tambia ‘u opiñiQn lita e ráttanan * e uiticne Wvwartaiii Si. 
cu ñanco Central o ouWlica un defiáttu ta UqL'oO di swn cu &Au*rwia ptttçrvta n,u ran 


Wii ta ipera di por haya coote&ta riba e preguntanan afev per escrttQ di Wlinister. 


Atentarnente., 


mr. Xiomara Ruh-Maduro 
Parlamentario Fracciorv MtP 

Eddy Ras di Democracia Real 

A base di 
desaroyo 
di añanan 
escolar regio 
di Paradera tin 
demanda pa un 
scol basico mas 



“ACTUALMENTE na Aruba tin un total di 36 
scol basico cu ta wordo subsidia dor di Gobierno. 
E 36 scolnan basico ta parti den e regionan cu tin 
na Aruba. 

Den bario di Ayo tin Depedance Ayo cu ta un 
scol basico cu ta bou di maneho di Maria Goretti 
College. Pa es motibo e scolnan ta wordo conta 
como un scol basico”, segun Eddy Ras. 

“Pa tin un bista di cuanto scol basico cada regio tin, 
mi a pone e cantidad scolnan basico den un table. 

Pa medio di rapportnan di enseñansa, mi a yega na 
cifranan di desaroyo di e cantidad di alumnonan 
cu ta bay scol basico cu a bin ta desaroya durante 
añanan escolar. 

Dos regio cu a aumenta den cantidad di alumno 
na scol basico durante añanan escolar ta, Noord / 
Tanki Leendert y Paradera. Pa e desarayo ta visual, 
mi a trece e cantidad di alumnonan pa aña escolar 
procedente di cada regio den un tabel dilanti. 


Regio 

Noord / Tanki Leendert 

Oranjestad 

Paradera 

Santa Cruz 

Savaneta 

San Nicolaas 


Cantidad di scol basico 
6 
11 
3 
5 
2 
9 


Cantidad d: 

i alumno di 

scol basico 

nrocedente 

Da reeio 



Aña 

esrolar 

Nrd / TL 

Oranjestad 

Paradera 

Santa 

Criiz 

Savaneta 

San 

Nicolaas 

’93 - ‘94 

1166 

2221 

688 

.1070 

766 

1522 

’94 - ‘95 

.1353 

2197 

510 

.1181 

724 

1641. 

’95 - ‘96 

1.445 

2249 

565 

1236 

739 

1677 

’96 - ‘97 

1534 

2318 

651 

1287 

8.0.1... 

1701... 

’97 - ‘98 

1585 

2299 

671 

...1345 

756 

1710 

’98 - ‘99 

1606 

2298 

766 

1322 

785 

1679 

’99 - ‘00 

.16.7.8... 

2295 

890 

.1295 

846 

1629 

’OO - ‘0.1.... 

.1740 

2364 

903 

.1322 

865 

1655 

’Ol — ‘02 

1822 

2407 

943 

1340 

932 

1677 

’02 - ‘03 

1858 

2510 

962 

1327 

965 

1653 

’04 - ‘05 

.1969 

2486 

1032 

1327 

1003 

1672 

’05 - ‘06 

1980 

2526 

.1045 

...1301 

1030 

1718 

’06 - ‘07 

.1998 

25.13 

.1057 

1255 

1017 

16.7.1... 

’07 - ‘08 

.1965 

2308 

.1043 

1216 

985 

1576 

’08 - ‘09 

.1960 

2338 

.1065 

1202 

956 

1553 

’09 -10 

2017 

2245 

.1154 

1185 

943 

1415 

13-14 

1988 

2359 

1163 

1210 

998 

1346 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dragon spec\A?. 


.^1 H 


Samsung note edge 


btu sport 4.5 
afl. 210.00 


SÉAHlhd 

galaVvç III- 


SamsungsS mini 
afl. 315,00 


AJeo; Samsurtg S5 , s5 mini, Sanraung S4, Samsung 4 mini. S3mini eto,,,. 
Accessones for al I Samsung and Iphone modds 

TosNba L^ptop 15.6 ‘ 4Gb 320Gb Harddisk. Afl, 900.00 
Hp Ink catrtdges, Univefsal taptop adapters etc.. 

ITunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessones for sll Samsung models and other cellulars. 
Unlock, cebad, reset, upgrade, nepiace Jcd. keypad, speaker etc. 



Noord / Tanki 

Leendert 

Oranjestad 

Paradera 

Santa Cruz 

Savaneta 

San Nicolaas 


10056 

16944 

21495 

20045 

26355 

28294 

6189 

9037 

12024 

9587 

12326 

12870 

7273 

9996 

115.18 

13510 

15848 

15283 


Cantidad di ahimno na scol basico regio Paradera 


Aña escolar 

Colegio 

Pastoor 

Kranwinkel 

Maria Goretti 
College 

Faith Revival 

Total 

’02 - ‘03 

313 

350 

96 

759 

’04 - ‘05 

328 

373 

148 

849 

’05 - ‘06 

324 

389 

157 

870 

’06 - ‘07 

319 

385 

150 

850 

’07 - ‘08 

303 

357 

129 

789 

’08 - ‘09 

298 

335 

137 

774 

’09-‘10 

303 

312 

141 

756 

’10-‘ll 

256 

307 

147 

710 

’ll - ‘12 

297 

313 

148 

758 

’12-‘13 

299 

311 

156 

766 

T3-T4 

300 

295 

150 

745 

Minister Michelle Hooyboer-Winklaar: 

Guia pa scol encuanto 
Autismo ta esencial pa tur 
mucha autista yega nan 
potencial maximo 


A base di cifranan por mira cu regio 
Noord / Tanki Leendert y Paradera 
a bin ta aumenta grandemente den 
cantidad di alumnonan procedente di 
regionan menciona cu ta bay un scol 
basico. 

Si compara e cantidad di alumnonan 
cu ta bay un scol basico procedente di 
e dos regionan cu 20 aña pasa, por bisa 
cu e cantidad di alumnonan cu ta bay 
un scol basico a redobla. 

E aumento di cantidad di alumnonan 
cu ta bay scol basico procedente 
di regio Noord / Tanki Leendert y 
Paradera tin logica”, Eddy Ras ta 
splica. 

“Si tira un bista den e rapport di Censo 
2010, por mira cu e dos regionan 
menciona a redobla den cantidad di 
habitante compara cu otro regionan di 
Aruba. Den e tabel por mira e desaroyo 
di habitante di cada region. 

A base di rapport di Censo, na 2010 
tabatin un total di 101484 habitante 
regristra na Aruba. 

Den un comunicado di 9 di maart, 
director di Censo a trece dilanti cu 
actualmente na Aruba tin 119044 
habitante regristra. 

Durante cu e regio di Noord / Tanki 
Leendert y Paradera a bin ta aumenta 
den cantidad di alumno cu ta bay scol 
basico, den bario di Noord a bin 3 scol 
basico aserca. 

Mientras cu den regio di Paradera 
durante e ultimo 12 añanan escolar 
a bin un scol basico acerca. A base di 
rapportnan di enseñansa por yega na 
cifranan di cantidad di alumnonan na 
cada scol basico di regio Paradera. 

Pa medio di e tabel por mira cu tur scol 
basico hunto di regio Paradera tin luga 
pa un averahe di 850 pa 870 alumno. 
Den e tabel di “cantidad di alumno di 
scol basico procedente pa regio”, por 
mira cu den e ultimo añanan escolar 
tin un averahe di 1160 alumno cu ta 
procedente di regio Paradera cu ta bay 
un scol basico. 

E estadistica ta señala cu tin un 
averahe di 300 luga menos, compara 
cu e cantidad di alumnonan total cu 
ta bay scol basico procedente di regio 
Paradera. E estadistica ta demostra cu 
un scol basico mas na regio Paradera 
ta un necesidad”, Eddy Ras ta conclui. 


MINISTER di Enseñansa, Michelle 
Hooyboer-Winklaar, a reuni 
diarazon ultimo cu dos representante 
di Fundacion Autismo, esta Giselle van 
Grieken y Uleike Tromp, pa dialoga riba 
diferente aspecto di e trabao cu nan tin, 
cosnan cu nan a haci caba, specialmente 
diferente charla pa mayor y cu e ultimo 
actividad cu nan tin planea, tambe relaciona 
cu Dia Nundial di Autismo, cu ta awe dia 
2 di april. 

Banda di esaki a papia amplio riba e aspecto 
di e importancia di e informacion aki cu 
mester wordo comparti cu esnan cu ta 
traha den veld di enseñansa. Mirando cu 
no ta solamente na cas un persona ta yega 
na un mucha cu tin autismo, pero tambe na 
scol unda cu gran mayoria di su tempo ta 
wordo domina. 

Aki ta unda tin interaccionnan diario cu e 
maestro y otro alumnonan. E importancia 
di sa con pa anda y con pa saca lo maximo 
for di cada studiante cu tin autismo ta algo 
hopi esencial. 

Mirando e complehidad di autismo t’asina 
importante pa por facilita e informacion na 


un manera hopi concreto, un manera 
structura y esey ta unda cu tin un plan pa 
por bin cu diferente training pa maestronan, 
pa cabesantenan y esnan cu ta duna sosten 
na maestronan. A traduci e buki di Guia 
pa scolnan di Autism Speaks di Merca 
na Hulandes y esey lo bay man den man 
cu e trainingnan. Cada skol lo haya nan 
handleiding y banda di esey e training. Ta 
trahando riba un proyecto pa augustus/ 
september y cu cierto grupo cu a wak cu tin 
un tiki mas urgencia pa haya e training y por 
structura esaki pa tur scol eventualmente 
haya e informacion. 

“Awor cu tin mas informacion disponibel 
compara cu den pasado, unda kisas 
muchanan cu tin Autismo a wordo 
marca como mucha special, mucha 
mala mucha of mucha cu tin problema 
cu comportacion, awor e meta ta pa duna 
tur informacion necesario pa muchanan 
autista haya e mesun chens cu cualkier 
otro mucha y cu nan futuro lo ta garantisa 
den e sentido cu lo brinda un calidad di 
enseñansa cu sigur, ta bay yuda nan a 
largo plaso,” Minister Hooyboer-Winklaar 
a conclui. 

Cifrcmcm di 
criminalidad por lo 
general a baha na 
Hulanda Caribense 


KPCN tin un ocupashon 
scars. 

Mirando e cifranan di 
2015 por conclui cu 
na Bonaire casonan di 
accidente di tráfico cu 
herido o morto a baha 
leve, miéntras accidente 
di tráfico cu daño material 
a subi leve. 


KRALENDIJK Team di 
maneho di Cuerpo Policial di 
Hulanda Caribense ta contento 
di por anunciá e cifranan di 
criminalidad, en general, ta 
mustra un tendencia di bahada 
na Bonaire, Sint Eustatius y Saba. 
Recientemente KPCN, hunto cu 
Ministerio Publico, a presentá e 
cifranan di criminalidad di 2015 


na Colegio Ehecutivo, Conseho 
Insular y prensa di Bonaire, Sint 
Eustatius y Saba. 

Tin hopi factor cu tin influencia riba 
subida óf bahada di criminalidad, 
pero trabou di Polis ta forma un 
factor importante. E cifranan di 
aña pasá ta laga mira un tendencia 
di ta bahando. Esaki miéntras cu 

Casonan di atraco a baha 
cu 39% compará cu 2013 
a bira mitar. Casonan di menasa y 
violencia doméstico a baha cu mas 
o ménos 25% y casonan maltrato, 
violencia na lugar publico y 
asesinato a keda mescos.Kiebro y 
ladronicia na cas a baha cu 13%, 
miéntras kiebro na compania a 
subi cu 40%. 

E cantidad total di delitonan contra 
posecion y propiedad a baha cu 
29% y delitonan 
relacioná cu 
droga a keda 
mescos. 


Na Sint Eustatius 
por mira cu den 
2015 e cantidad 
di accidentenan 
di tráfico a keda 
s t a b i 1. D e n 
2015 tabatin 8 
accidente cu 
herido. Den2015 
a cometé 1 atraco 
compará cu 3 den 
2014. Casonan di 
maltrato a keda 
stabil. Violencia 
doméstico y 


delitonan contra moral a baha 
cu 50%. Den casonan di kiebro 
y ladronicia na cas por mira un 
bahada di 50%, pero un subida 
di 50% den casonan di kiebro na 
compania. E total di e cantidad 
di delitonan contra posecion y 
propiedad a subi leve. Tambe tin 
un subida remarcabel di ladronicia 
di vehiculonan motorisá y scooter. 
Delitonan relacioná cu droga 
a keda stabil. Den fin di 2015 
a detené un grupo di menor di 
edad cu ta sospechá di un serie di 
kiebro. 

Na Saba por mira un bahada di 
50% di accidentenan di tráfico; 
y un bahada di 60% den casonan 
di maltrato. Casonan di menasa 
tambe abaha cu mas o ménos 35%, 
miéntras casonan di violencia 
doméstico a baha cu 23. 
Lamentablemente tabatin un 
victima den un caso di asesinato. 

Por mira cu e cantidad di casonan 
di kiebro y ladronicia na cas a baha 
cu 50%, e casonan di kiebro den 
compania ta stabil riba 0. 

E total di e cantidad di casonan 
di delitonan contra posecion y 
propiedad a baha atrobe, pero tin 
un subida remarcabel di ladronicia 
for di vehiculonan motorisá. 

E bahada di un forma di 
criminalidad ta mas visibel cu un 
otro forma di criminalidad. 

Den e aña benidero KPCN, hunto 
cu tur e partnernan di cadena, lo 
duna atencion éxtra n’esaki pa 
cambia e rumbo aki. 

Temporada di 
bruela na Aruba 
y con bo mester 
anda cu ne 


ULTIMO dianan pueblo ta pasa 
den un temporada di bruela, 
caminda cu esaki ta wordo 
considera mundialmente como 
un malesa pasahero di mucha di 
0 pa 8 aña.Cual den otro pais mas 
cu tur Europa y America ta bini 
hopi padilanti. 

Na Aruba te ainda nos ta considera 
como un malesa hopi fastioso 
cu mayornan ta prefera di cuida 
nan yiunan pa no haya bruela, 
cual ta algo hopi robes e forma 
di pensamento aki.Bruela ta un 
virus cu nos ta yama “Varicella- 
Zoster Virus”. Esaki ta virus hopi 
importante pa un mucha por haya 
pa cuida su sistema corporal. 

Ta nifica cu e persona cu haya 
bruela ta haya un anti-curpa, pa 
proteh’e durante hopi otro malesa 
cu e haya den futuro. 

Varicella-Zoster Virus tin un 
periodo di incubacion pa 21 dia 
di cual entre 14 y 21 dia e lo por 
contagia of pega un otro mucha of 
hende cu e Varicella-Zoster virus 
(Bruela). Dor cu bo haya sa cu un 
miembro di famia a haya bruela, 
automaticamente lo e incuba 
un otro miembro di famia cu e 
Varicella-Zoster Virus, durante di 
14 pa 21 dia prome cu e prome 


blaarnan sali visibel. 

Ora e prome blaaman sali esaki tin 
un duracion di 10 pa 12 dia, esta 5 
dia pa blaarnan sali y 5 a 7 dia pa 
blaarnan seca y cay. 

Anto ta bon como mayornan 
consciente, cu ta stima nan 
yiunan, di hiba e muchanan aki 
of famianan bay bishita otro di tal 
forma cu bosonan tambe por haya 
e vims di Varicella-Zoster (bruela) 
aki pa di tal forma bo ta yuda bo 
yiunan of famia fortalece nan 
sistema di imumindad corporal. 
P’esey un suplica na tur famia cu 
tin bruela den cas yama un bisiña 
of famia trece nan famianan pa 
nan tambe haya e bruela, pasobra 
ta yuda so nos ta yudanan. 

Por favor, no pensa cu bruela 
ta pega ora e sali of ora e seca, 
esaki no ta berdad. Bruela ta pega 
durante incubacion di e prome 
persona entre 14 pa 21 dia prome 
cu e prome blaarnan sali, anto 
si den e famia tin hende cu no a 
haya e bruela ainda e ora ey esun 
cu bishita e famia ta wordo incuba 
tambe cu e virus, pero no dor di 
esun cu tin bruela, pero dor di 
esun cu NO a hay’e ainda. 

Ta e ta pega un otro cu bishita e 
cas. Tambe bruela por wordo yuda 


na un manera facil simplemente 
dor di uza pa baña cuanto cu bo 
kier cu SANEX cu bo ta haya riba 
reki di Botica of supermercado y 
hunta e blaarnan so cu LOTION 
ALBA & MENTHOL. 

Ta wordo recomenda pa baña 
normal cu awa di kranchi cuanto 
bo kier y hunta bo curpa cu SANEX. 
Uz’e tambe te hasta como shampoo 
pa cabey si bo tin bruela den bo 
cabey, esaki na lugar di uza remedi 
di tera cual ta ratonero of walisaly 
of sjorosjoro cu awa lauw. 
Esakinan por haci’e mas daño 
cu bon y e por brota mas pior 
y pa hende di edad grandi te 
hasta e por slang paden dunabo 
hemoragianan interno na bo 
pulmon. 

SANEX ta wordo uza como e lotion 
pa baña cu un washandje of e spons 
pa baña. Anto lag’e winddroog no 
seca bo curpa, pero gewoon pone 
serbete rond bo curpa. 

Despues cu un Q-tips hunta e 
blaarnan di bruela cu LOTION 
ALBA & MENTHOL, cu bo ta 
cumpra na receptuur di Botica; e 
ta un puiro blanco cu ora bo uz’e 
ta laga e blaarnan di bruela friu- 
friu, cu lo trece hopi alivio pa e 
crawatamento. 

Botica di Servicio Eagle por traha 
esaki y kisas otro boticanan tambe. 
LOTION ALBA & MENTHOL ta 
wordo traha special p’abo pa cu 
bruela. Tene cuenta cu Canadrill, 
cu ta un producto Mericano, a 
wordo constata cu ta laga bo 
cuero bunita ora cu bo hunt’e rib’e 
blaarnan di bruela. 

Mas bien, e ta wordo uza pa 
crawatamento of uza pa rotohon, 


anto nan Aruba nan sa uz’e tambe 
pa bruela, pero Varicella-Zoster 
virus no ta crawatamento of 
rotohon. 

Pa es motibo ey e ta laga bo cuero 
keda cu mancha preto despues di 
un brote di bruela. 

Apreciabel miembronan di famia, 
ban uza SANEX pa banja, y 
LOTION ALBA & MENTHOL pa 
hunta riba bruela. 

Den 2016, nos mester laga atras 
loke ta pasado, cu por haci mas 
daño cu bon. Al fin al cabo esaki ta 
recomendacionnan di hendenan 
cu a practica e sistema moderno 
aki pa combati bruela su periodo 
y ta contento cu nan a sali limpi 
limpi di dj’e.Manera cu nunca nan 
a haya bruela. 

Na bosonan ta nos maximo deseo 
pa un temporada di bruela activo 
y feliz sin molestia, sali kiero 
normal, pasobra ora bo hay’e bo 
no ta pega ningun hende. 

Otro cos importante pa sa, ta cu 
no sconde bo mes, ser habri y cu 
hopi balentia, haci’e manera ta 
algo normal di tur dia. 

Ora bo sinti cu bo a haya griep 
durante bruela, no precupa, pero 
ora bo haya slijm berde bay SEH, 
pasobra bo mester antibiotica, 
esaki pa wak pa bo pulmon no ta 
infecta. Y ora bo orina y e orina 
ta sali manera candela tambe 
bay SEH pa haya wordo ayudo, 
pasobra e bruela por afecta bo 
blaasnan y riñon di cual ta hopi 
importante pa no sosode. 

Corda: SANEX, y LOTION-ALBA 
& MENTHOL. 


SETAR ta 
informa 
encuanto di 
interferencia 
riba su red di 
celular 3G 


SETAR a tuma nota di un caso di 
interferencia riba su red di celular di 3G. 
Despues di investiga esaki a constata cu e 
ta procedente di un pais bisiña y ta interferi 
directamente riba e señal di SETAR. 

E interferencia ta causa cu yamadanan no 
ta pasa, ta cay of no ta “zuiver” manera 
ta custumber y e diferente servicionan di 
data tambe ta wordo afecta. Nan ta baha 


di calidad, velocidad y te hasta por tin 
interupcion. 

E instancianan oficial concerni a wordo 
poni na altura y ta trahando diligentemente 
pa resolve e interferencia cu e usuarionan 
y clientenan di SETAR ta experenciando. 
SETAR ta pidi disculpa pa cualkier 
inconveniencia causa pa e interferencia aki, 
cu ta algo totalmente fuera di su alcance. 

Un pionero yamá Nancy 

Aruba Caribbean su 
prome Ehecutivo di 
Benta y Mercadeo a 
wordo reconoci 



HILTON Aruba Caribbean Resort & Casino a 
conduci un buskeda pa potretnan historico durante 
e ultimo simannan aki. E imagennan colecta 
lo wordo transforma pa obranan di arte nobo 
p’e kambernan elegante y e disenjo fresco di e 
espacionan publico, como parti di e renobacionnan 
cu ta programa pa tuma lugar durante e zomer aki. 

Nancy Maceachem a provee portretnan interesante 
y un bon storia personal: Na augustus di 1959, 
como un hende muher hoben, el a haya trabou 
como un asistente n’e Director di Aruven Jeffery 
de Veer, na Aruba Caribbean Hotel. 

Tabata poco tempo despues di e apertura di e 
propiedad di 120 kamber, na Palm Beach. E 
famoso architect Mericano Morris Lapidus a 
wordo comisiona dor di Aruven, un cooperacion 
entre Aruba & Venezuela, pa diseña un edificio 
bunita p’e suma di Awg 3 miyon, pero e no- 
creyentenan a sigui cuestiona ken lo keda n’e 
hotel? E cabritonan?! Ken lo kier bin Aruba pa 
nan vakantie? 

Manera bo por imagina, e temponan aki tabata 
dificil. No tabatin bishitante, y Nancy a wordo pidi 
tambe pa supervisa benta y mercadeo, y wak kico 
e lo por haci pa promove e resort na Venezuela 
y Puerto Rico. Cu un fuente di creatividad el a 
bin cu e programa “Aruba Bonus”. El a cuminsa 
chikito, y a plama manera candela. Nancy a 
biaha pa Caracas pa su mes, y a bati riba porta di 
agencianan di biahe existente splicando cu cada 
pasahero rumbo pa Aruba lo haya un descuento di 
80 bolivar, pa un minimo di 4 anochi di vakantie na 
Aruba Caribbean. Aparentemente, no tin hopi cu 
a cambia desde 1959, ya cu Gobierno Venezolano 
durante e tempo ey a castiga su ciudadanonan ora 
di sali for di e pais dor di obliga nan di paga un 
impuesto di 80 bolivar cada un. 

Awendia ainda nan ta wordo castiga, na hopi otro 
manera. E programa di Aruba Bonus a priminti 
di duna e suma aki bek n’e bishitantenan, y esaki 
a lansa un relacion positivo largo y exitoso cu e 
turistanan Venezolano. Nancy a logra di sigura 
un articulo di dos pagina den Caracas Daily, 
describiendo e tesoronan di Kan Jewelers y Spritzer 


& Fuhrman, promoviendo 
compras di Duty Free. 
Nancy a traha n’e hotel pa 5 
aña den varios posicion. 

El a biaha constantemente 
pa promove e Gran Dama na 
New York y a crea avisonan 
den e corantnan local pa 
Klompen Klub, Papiamento 
Room, Bali Bar y otro 
atraccion n’e hotel, manera 
e casino di 41 slot mashin y 
e Divi Divi pool bar. 



E compania cu tabata 
maneha e hotel mes, esta 
Executive Offices Inc., 
tabata un operacion basa 
na Chicago. E compania 
aki t’esun cu a acepta e 
oferta di Gobiemo Arubiano 
pa maneha un hotel unda 
tabatin nada, y agrega e 
propiedad na su coleccion di 
hotelnan cual tabata inclui 
e Condado na Puerto Rico. 

Nancy a nace na Aruba cu 
mayoman Mericano, su tata 
a traha na Refineria di Lago 
y el a bay scol aki riba e isla 
prome cu el a sigui cu su 
educacion universitario na Merca. Na momento cu 
el a regresa p’e isla arma cu un diploma, el a traha 
pa De Veer & Sons, y a bira e prome ehecutivo di 
benta y mercadeo riba e isla. E ta corda cu e hotel 
tabata draai asina bon cu e mester a tuma e sistema 
di reservacion over. 

Pa cierto dia di fiesta e fluho di mas di huespednan 
a wordo acomoda den e ballroom y den e 
cabananan, ya cu tur kende kier a bin Aruba y 
hospeda n’e Carib, y haci compras probechando di 
e ofertanan di duty free na Oranjestad, “ya cu na 
Aruba, tur dia ta perfecto pa un Fiesta di Playa.” 
Nancy ta biba na Aruba ainda, compartiendo su 
tempo entre su cas na Oranjestad y California, 
Merca. 

Diadomingo awo 

Pasa bishita e prome 
Mercado Santa Rosa y 
disfruta di tur locual 
nan tin pa ofrece 


TUR COS ta den ful preparacion pa nos prome 
Mercado Santa Rosa cu lo tuma lugar diadomingo 
awo, 3 di april na Santa Rosa. Asina ta duna espacio pa 
nos productornan local por tin mas cosecha posibel pa 
diadomingo awo tin productonan fresco pa por ofrece 
na nos bishitantenan. 

Nos ta haci un apelacion tambe na nos productornan 
cu kisas tin productonan cu por wordo bendi durante 
di nos mercado manera fruta y/of berdura por tuma 
contacto cu Santa Rosa pa informa nos kico ta e product 
of productonan cubo ta bay tin pa bende pa nos por tin’e 
riba lista pa nos prome mercado diadomingo awo. 

Esnan cu ta traha obranan di man cual ta nos Artesanonan 
semper tin lugar pa nan por expone nan obra durante 
di nos mercado. Preferibel obranan di man traha pa nos 
hendenan local. 

Esnan cu tin mata pa bende ta semper bon bini den nos 
mercado pa por ofrece nos bishitantenan di mercado 
un of otro tipo di mata pa haci nan hogar mas bunita. 

Nos criadornan di bestia cu ta bin ofrece carni fresco sea 
ta di Cabrito, Carne, Baca of Porco tene bon cuenta cu e 
bestia mester ta mata na Abattior. 

E stempel oficial di Abattior mester ta visibel rib’e carni 
cu el a wordo “goed gekeurd” y totalmente sano pa 
consumo local. E carni mester ta tambe di tal manera 
bon paketa poni den saconan di plastic y poni den un 
freezer pa esaki keda na un temperatura adecuado cu 
esaki ta rekeri. 

E freezer bo mester bin cu ne cu e carninan aden pa por 
wordo bendi cu publico. 

Remedinan di tera cu ta wordo prepara pa nos hendenan 
local sigur semper bon pidi den nos mercado. 

Un recordatorio pa tur hende cu ta bin cu nan product pa 
benta yega trempan pa organisa bo tent y tur locual bo ta 
bay ofrece na tempo pa nos no mester haya stagnacion 
durante cu e publico cuminsa drenta y cana rond den 
nos mercado. 

Asina cu bo ta cla di set up bo tent, pone bo vehiculo na 
un lugar caminda cu e no ta stroba. 

Pasa bishita nos diadomingo awo na nos prome Mercado 
Santa Rosa cu lo cuminsa for di 9’or di mainta te cu 2’or 
di atardi. 

Bin gosa di bon ambiente familiar y disfruta di tur locual 
tin pa ofrece. 

Un cmochi di 
5-Strea pa 
empleadonan 
na The Ritz- 
Carlton 


RECIENTEMENTE, e damas y 
cabayeronan na The Ritz-Carlton a 
disfruta di un anochi yen di sorpresa na 
unda cu 5 di nan a gana un 5-Star Award. 

Durante aña 2015, tabatin un cantidad 
di nominado pa kwartaal y entre nan 
a saca e ganadornan den diferente 
departamento. 

Betty Rueda di Housekeeping, Indrapaul 
Singh di Finance, Eric Abdul di 
Recreation, Joanna Magat di In-Room 


Dining y Lisbeth Heyliger di Casino a 
ricibi un 5-Star Award pa aña 2015. 

E premio di Supervisor di aña a bay 
pa Giovanna Luidens di Casino F&B y 
Manager di aña 2015 a keda den man di 
Jolitza Limonier di Finance. 

Masha pabien na tur e ganadornan cu 
nan trabou y servicio a haci un impacto 
durante aña 2015 hibando e hospitalidad 
di Aruba pa dilanti. 


Sandra y Lori Duriga 
Benson a wordo honra 
na Casa del Mar Resort 



RECIENTEMENTE, Sandray Lori 
Duriga Benson a wordo honra como 
huesped distingui pa e isla di Aruba. 
E huespednan aki ta hopi special mes 
cu ta bishitando nos isla pa mas di 15 
aña caba consecutivamente. 

E titulo simbolico aki ta wordo 
presenta den nomber di Minister di 
Turismo como un muestra di aprecio 


pa e bishitantenan cu ta regresa 
Aruba. Sr. Ricardo Croes di ATA 
a haci entrega di e certificado aki 
durante un ceremonia oficial na Casa 
del Mar Resort. 

Sandra ta comenta cu nan no lo 
cambia Aruba nunca pa un otro isla, 
dor di su beachnan blanco bunita y 
su hendenan amabel. 


Buskeda 
di e 

hémber 

Edward 

Eugenio 



WILLEMSTAD - Polis riba peticion di famia ta pidi 
buskeda di e hómber, Edward Patricio Eugenio, di 57 
aña di edad. 

E persona aki a sali cas diamars 29 di maart 2016 8’or 
di mainta pa bay trabou, pero no a yega 
trabou y te n’e momentonan aki no a regresá cas. 
Edward tin e siguiente descripcion: Haltura: 1.68m; 
postura: normal; color di cuero: scur; cabey: pelá plat; 
color di wowo: maron; paña: carson jeans cu camisa cu 
emblema di “Bo Frei N.V.”; 
sapato ‘veiligheidsschoenen’. 

Edward Eugenio ta manehá un auto color di oro marca 
Nissan Sentra numerá F 72-12. 

Polis ta suplicá tur persona cu tin informacion di e 
hómber aki, pa tuma contacto cu Central di Polis na 
number 917 durante 24 ora óf e number anónimo 108. 























AWEMainta Diasabra, 02 April 2016 


A cuminsa for di september 2015 y lo termina dia 9 di april awor 

Mayor di muchanan autista a sigui 
tayer pa por observa nan yiu mihor 

Pronto lo bay tin pa docentenan 


DIARAZON merdia ultimo, 
Giselle van Grieken, Logopedista 
y docente na IPA, a reuni hunto cu 
Uleike Tromp y Oficina di Minister 
di Enseñansa, pa elabora riba 
tayernan cu Fundacion Autismo a 
organisa. A cuminsa duna algun 
tayer desde aña pasa. E tayernan 
aki a cuminsa for di dia 26 di 
september 2015, pa mayornan di e 
muchanan cu tin autismo y a sigui 
esaki tur luna. A cuminsa prome cu 
mayor, dor cu nan t’esnan cu tin e 
yiunan cu autismo 24 ora na cas. 

Abrinda tur luna diferente topico. 
Un di e topiconan aki ta desaroyo 
di vocabulario. Mayornan a haya 
sa con nan por observa nan yiu, 
riba ki nivel e yiu ta comunica, sea 
ta non verbal, of e ta verbal. Aki 
mayornan a haya sa tambe algun 
tip cu nan por uza pa traha material 


cu obhetonan cu nan tin na cas 
caba. 

Otro topico cu a papia di dje 
ta articulacion y comportacion na 
cas. Giselle van Grieken a papia 
mas riba e parti di articulacion, pa 
wak e muchanan cu tin problema 
pa articula cierto zonido of 
palabra, kico mayornan por haci 
na cas pa stimula esaki. 

Uleike Tromp a amplia un tiki mas 
riba e comportacion na cas. 

A papia tambe riba nutricion di 
autismo. Aki tabatin un orador 
invita, kende tabata e nutricionista 
di hospital, Angelique Salsbach, 
kende a bin duna mayornan 
informacion over di glutenvrij 
dieet. 

Tabatin un mesa di exposicion 
cu diferente comestibel parti 


den desayuno, lunch of snacks. 
Mayornan por a purba tambe 
y e resultado tabata cu nan a 
bisa cu e dieet glutenvrij no ta 
smaak mucho diferente cu locual 
ya nan ta custumbra na dje.. 

A papia over di recompensa na 
cas, dus beloningsystemen y 
comunicacion visual. A laga wak 
diferente comunicacion visual y 
nan meta, cu mayornan por uza 
cu muchanan cu tin autismo cu no 
ta papia verbalmente y porultimo 
tabata actividad y habilidad 
social, kico tur t’e habilidad y 
actividadnan social cu mayornan 
por haci na Aruba cu nan yiunan. 
Dia 9 di april awor, riba un 
diasabra, lo bay tin e clausura cu ta 
conhuntamente cu Fundacion Bon 
Nochi Drumi Dushi, cu ta bay ta 
un tayer no solamente pa mayor, 
pero tambe cu e yiu, p’e bonding 


entre mayor y yiu, cu lo bay ta 
contamento di storia, es decir 
lesamento interactivo cu buki. 
Aki e fundacion lo bay yuda 
y lo clausur’e cu un desayuno 
(voorleesontbijt). E clausura 
di tayer pa mayornan aki lo 
wordo duna na IBISA situa den 
Frankrijkstraat y entrada ta 
completametamente gratis. 

Un di e metanan tabata pa papia 
cu Minister over di e tayernan cu 
lo duna y cuminsa planea e tayer 
p’e proximo meta, cu ta enseñansa 
y e proximo doelgroep, cual ta nos 
maestronan. 

Pa augustus/september lo cuminsa 
cu un jumpstart p’e maestronan cu 
tayernan, cu probabilidad di ta 
cada luna, over di topico Autismo 
den enseñansa. 

Curso di fotografia 
na Bi biloteca 
Nacional Aruba 
a yuda educa 
partici pantenan 
un poco mas 


DURANTE e siman cu a pasa, Biblioteca 
Nacional Aruba a facilita un curso cortico di 
fotografia intermedio pa 10 amateur-fotografo. 

Docente y fotografo profesional Ramon Castillo 
a duna e curso aki hunto cu Graphic Designer 
Veronica Chemaly. Topiconan cu a haya hopi 
atencion tabata composicion, potret di cara di 
hende, uzo di luz y tecnica di luz. 

Participantenan a keda hopi contento cu nan por 
a siña poco mas di un otro faceta di fotografia. 


Jimmy y Stacie Pecci a 
worde honra na Hyatt 
Regency Resort & Casino 



RECIENTEMENTE, Jimmy y 
Stacie Pecci di New Jersey a wordo 
honra como huesped distingui pa e 
isla di Aruba. E huespednan aki ta hopi 
special mes cu ta bishitando nos isla pa 
mas di 14 aña caba consecutivamente. 

E titulo simbolico aki ta wordo 
presenta den nomber di Minister di 
Turismo como un muestra di aprecio 
pa e bishitantenan cu ta regresa 
Aruba. 

Sr. Ricardo Croes di ATA a haci 
entrega di e certificado aki durante un 
ceremonia oficial na Hyatt Regency 
Resort & Casino. 

Stacie ta comenta cu nan no lo cambia 
Aruba nunca pa un otro isla, dor 
di su beachnan blanco bunita y su 
hendenan amabel. 

LIJM- EN KITADVISEUR 


Wat voor soort hout? 




Afwerklatjes of Profielen ^ 

Balsahout (modelbouw) X 

Fineer ^ 

Gelakt hout ^ 

Hard hout (meranti, merbau) 

Houten regelwerk of latten ^ 


Houten regelwerk of latten ^ 



E conocido marca di lijm Bison ta 
lansa su lijm-en kit wijzer-app 



Bisen ta 
introduci 
su lijm-en 
kitwijzer-app 
pa tablet y 
smartphene 

BISON Adhesives recientemente a lansa su 
app nobo riba mercado. Asina Bison ta amplia 
servicio cu e ta brinda na tur usuario. 

“Awendia consumidornan ta busca informacion 
sinta riba nan sofa na cas”, esaki ta palabranan 
di Remon van der Leek, gerente di mercadeo 
di Bison. 

“Pa proyectonan manera instalacion di 
wallpaper ya mas di 38% di consumidornan 
ta haya inspiracion online. Nos app pa duna 
conseho con pa pega wallpaper ta refleha 
esaki hopi bon mes”, esaki segun gerente di 


comunicacion Margot Haest. 

E app pa lijm-kitwijzer den un paar 
di paso facil ta guiabo pa haya e 
lijm of kit cu bo tin mester uza pa 
bo proyecto. 

E app aki ta un manera nobo cu nos ta brinda 
na cliente pa haci tur trip pa Home-and 
Hardware Stores uno mas facil. E app tambe 
ta un herment hopi importante p’e consumidor 
cu ta inspira su mes mas y mas online. 

Asina tambe Bison ta conta cu un Youtube 
channel unda cu tin diferente film cu ta of duna 
splicacion con pa uza productonan di Bison. 
Cu e app di Bison riba bo telefoon sigur bo lo 
tin bon conseho 24/7 y trabou no tin di para. 
E app ta uno hopi interactivo y ta basa riba 
preguntanan simple cu ta hibabo na contesta 
riba bo pregunta di un manera cu ta facil y 


directo. 

Bo ta interesa na download e app di Bison? Bishita 
e pagina di Facebook di El Louvre Witec of di 
programa nobo di Television FIXIT TV SHOW 
unda cu e linknan a wordo publica pa facilidad. 

Pa mas informacion over di e Bison APP 
sintonisa TeleAruba tur diaranson pa 7:15pm 
pa e programa FIX IT TV SHOW cu Tarita 
Riley, pa haya conseho no solamente over di 
proyecto, pero tambe con pa logra haci bo mes 
proyectonan na cas. 

Pa mas informacion tocante productonan di 
marca Bison por tuma contacto cu El Louvre 
Witec, agente exclusivo, na 588-5577 of 
pasa personalmente na Arendsstraat 111. 
Bishita nos riba Facebook El Louvre Witec pa 
mas informacion. 

Sesiornicm di 
informacion 
intensivo CBP 
BES tocante 
relacion laboral 


KRALENDIJK - Comision supervision 
proteccion datonan personal BES (e Comision) 
ultimo simannan a organisá sesionnan di 
informacion interactivo na Sint Eustatius, 
Saba y Bonaire pa dunador di trabou tocante 
tratamento di datonan personal di trahador. 

CONSIENTISACION 

E meta di mas importante di e sesionnan 
di informacion na maart riba e tres islanan 
tabata conientisacion serca dunadornan 
di trabou tocante e consecuencianan di 
ley di privacidad. Usando e tema central 
‘Identity theft’ (hórtamento di identidad) a 


palabrá e Do’s y Don’ts 
di trata cu informacion 
personal. Esaki a trece 
hopi discusion entre 
e Comision y esnan 
presente, y entre e 
presentenan mes. 

DO’S I DON’TS 

Pasobra e reglanan cu ta 
pertenecé n’e concepto 
privacidad ainda no ta 
suficientemente conocf 
a duna hopi situacion 
tocante p.e. vigilancia cu cámara, uso di social 
media y internet na solicitacion y screening y 
con trata cu colaborador enfermo. 

Glenn Thodé, Presidente di e Comision: 
“E encuentronan tabata bon bishitá y e 
discusionnan tabata masha util pa siña conocé 
e limitenan di privacidad. 

Pa medio di e discusionnan tocante e reglanan 
y e situacionnan caminda e reglanan ta 
aplicabel óf nó, cada biaha a bira mas y mas cla 
riba ki manera e legislacion tin influencia riba 
e tratamento cu informacion personal. 

Pa hopi presente esaki tabata un berdadero 
eye-opener!” 


DIÁLOGO PERMANENTE 

E Comision a dicidi cu promé lo tin un temporada 
di diálogo intensivo cu e interesadonan den 
comunidad. E ora ey numa e Comision lo pasa 
pa mantencion. 

Roélla Pourier di Secretariado: “Di banda 
di e Comision lo cuminsá cu un diálogo 
permanente cu e organisacion y hendenan cu 
mester cumpli cu ley. 

E diálogo t’e medio di mas efectivo pa pidi 
atencion p’e posibel peligernan cu trato di 
informacion descuidá por trece cuné. 

Nos por palabrá e cuadronan di legislacion cu 
e dunadornan di trabou, pa nan por ehecutá e 
ley na un manera adecuá.” 

ACCIONNAN CONTINUATIVO 

E lunanan benidero e Comision lo tene 
combersacionnan personal cu dunadornan di 
trabou pa contestá preguntanan relatá cu e 
situacion specifico serca un dunador di trabou. 
Especialmente pa medio di e contacto personal 
e Comision ta spera di alcansá e efecto di mas 
grandi. 

Banda di esaki ta keda añadi informacion util 
tocante e ley n’e website di e Comision (www. 
cbpbes.com). Bo tin pregunta tocante e trato 
adecuá di datonan personal? 

Maurick Martinus ta e 
feliz ganador di un Tablet 
MIO di e doorprize di 
Festividad Nacional 


DIA 18 di maart ultimo, a tuma lugar 
e grandioso Festividad Nacional na 
Archivo Nacional Aruba pa celebra nos 
dia Nacional di Himno y Bandera. 

E Festividad Nacional manera tur aña 
tabata un exito total. 

E festividad a conta cu hopi bishitante cu 
a bini pa pasa dia cu famia y amistadnan, 
pa come e dushi platonan di nos tentnany 
tambe pa disfruta di un programa musical 
completo consistiendo di DJ New Born, 
Grupo Melodia, Musica pa Mario Lacle, 
Grupo Academia Musical, Banda Nuevo 
Sonido Musical y bailenan pa grupo: 
Kids to Kids, Candy Dancers y Gucci Baby 
dancers. 

Alabes, Archivo Nacional Aruba a haci 
apertura di su exposicion di Archivo 
Nacional Aruba, titula: “E prome 15 aña 
di Status Aparte den potret”, cual a atrae 
un publico grandi cu a bin pa mira e 
imagennan aki. Tambe tin un exposicion 
bunita di Post Aruba NV, na unda ta 
ilustra su coleccion di stampianan. 

Pa e exito di nos Festivad nos kier a gradici 
primeramente Archivo Nacional Aruba, 
director y empleadonan pa di realisa un 
bunita exposicion, nos sponsors: Banco di 


Caribe NV, Setar NV y Sleep Comfort NV, 
pa nan sosten y donacion. 

Tambe un danki grandi na nos 
boluntarionan cu a yuda nos realisa nos 
evento. 

Un danki tambe ta bay na esnan cu yena 
nos actividad cu cuminda, cos dushi y 
tambe na nos agrupacionan musical y e 
grupo di bailenan cu a duna un bunita 
presentacion. 

E ganador di nos doorprize a resulta di ta 
e hoben, Maurick Martinus, cu a gana un 
bunita Tablet MIO cortesia di nos sponsor 
Setar NV. Maurick ta un hoben di 11 aña, 
den 5e klas y a keda sumamente contento 
cu su premio, pasobra su otro tablet su 
screen tabata ful kibra. 

Tambe Fundacion Amigonan di Archivo 
kier informa cu su bukinan di “Aruba den 
temp’i guera”, ta na special. 

Por pasa cumpra bo bukinan, p’asina ta y 
keda informa di nos historia y pa amplia 
e coleccion literario na cas. 

Alabes cu kier a informa cu e exposicion 
na Archivo Nacional Aruba ta habri pa 
publico di dialuna pa diabierna di 8.00 
am. pa 12.00 pm. y di 1.15 pm. pa 4.00 
pm. 


Huespednan special a 
wordo honra na Divi 
Village Golf Resort 



RECIENTEMENTE George y Brigitte 
Foscante a wordo honra como embahador di 
bon boluntad pa e isla di Aruba. E huespednan 
aki ta hopi special mes cu ta bishitando nos isla 
pa mas di 20 aña caba consecutivamente. 
Bernard y Brenda Helmkamp tambe a wordo 
honra como huesped distingui pa e isla di 
Aruba. 

E titulo simbolico aki ta wordo presenta den 
nomber di Minister di Turismo como un 
muestra di aprecio pa e bishitantenan cu ta 
regresa Aruba. 

Sr. Ricardo Croes di ATA a haci entrega di e 
certificado aki durante un ceremonia oficial 
na Divi Village Golf Resort. 

... Anrora 

ç^kmeral 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever 

Cu honda pena pero conforme cu boluntad di Dios, nos ta 
anuncia cu a fayece; 



■H 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Sharron Veronica Wilson-Peterson 

»08-05-1962 - t30-03-2016 
Acto di entiero lo wordo anuncia despues 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Flornan y Lagrima ta seka, Pero un oracion ta pa semper 
Stima otro manera cu mi a stima boso, Corda duna un pan na 
bo ruman 

A fayece cristianamente: 



Thelma Lorenza de Cuba Kock 

Vda. di t Fernando"Fefe"de Cuba 
*05-09-1932 -129-03-2016 


Na nomber di: 

Yiunan di crianza : Cecilio"Lulu" Kock y Sra. Minerva 
Kock-Marin 

Rudolf" Rudy"Bisliky Yesenia Gomez- Chirinos 
Nietonan di crianza stima : Francisco Javier"Javi"Kocky 
Rosandra Trenidad 
Gabriel y Daniel Bislik 

Subrinanan stima manera yiu : Sandra y Ludwina Ruiz 
Rumannan : t Daniel Kockyyiunan 
t Gala Kocky yiunan 
t Lucia Koolman-Kocky yiunan 
t Ligia Kocky yiunan 
t Ada Olympia Kocky yiunan 
"Joy" Kock y Blanca Kock-Fingal y yiunan 
Cuñanan y swa : Sra. Vda. Calixta Paalman-de Cuba y yiunan 
Sra. Cerilia de Cuba y yiunan 
Beltra de Cuba y yiu 

Sra. Vda. Maria Luisa Kock-Angela y yiunan 

Elita de Cuba y yiu di crianza 

Olivio de Cuba y Ursula Kock y yiunan 

Sobrino(a)nan, Primo(a)nan 
Fam. Tommy Ruiz y Cristina Ruiz-Tromp 
Albertico Arends y Sra. Lidia Arends-Ruiz 
Ex Nuera : Luisa Garcia na merca 
Amiganan : Sra. Vda. Enfi Tromp-Kock 
Tica Paublini 
Rufina Bislip na Hulanda 
Na Venezuela : Fam. Aura de Cuba y yiunan 
Fam. Marin 

Fam. Delia Ruizyyiunan 

Tur su bon bisiñanan : Fam. de Kort, Fam.Thode, Fam. R. Rijke 
van Norden, Fam. R. Solognier, Fam. Betty harms Angela 

Demas famia: Kock, De Cuba, ras, Beaujon van Engelen, Croes, 
Acosta, Arends, Frank, Koolman, Bislik, Angela, Fingal, Ruiz, 
Laclé, Arrindel, Felten, LaTorre, Maduro, Kroon, Conquet, 
Kauw, Orman, Marin, Moreno, Alberto,y Gómez Chirinos. 

Acto di entiero lo tuma lugar na Aurora Funeral Home 
diasabra 2 di april 2016 di 9'or pa 11 'or di mainta y despues lo 
Sali pa Santana Sabana Basora. 

Despensa nos si por a lubida algun nomber/ famia. 

Na lugar di Flor of krans por hasi un donacion na Inloop Huis. 

Prefera pa visti paña color cla, no preto 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento / Invitashon 

Famia kier a gradici tur esnan cu di un of otro manera a juda y 
compaña nos durante dianan dificil y entiero di nos difunto 
stima: 




Rosa de Lima Trimon 

Vda. di FelixTromp ("Papa"of"Big Jim") 

Alavez nos kier a invita pa 3 santo sacrificio di misa 
diadomingo 3 di april 2016 pa 6'or di atardi, dialuna 4 y 
diaranzon 6 di april 2016 pa 6:30 di atardi na misa St. Anna na 
Noord. 

Boso presencia lo ta altamente aprecia. 




Anror;i 

çfuneral 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Rudolf Roland Kock 

Mihor conoci como"Ronny"of"Rudy" 
*26-01 -1959 -125-03-2016 


Na nomber di su 

Mama: Magdalena Kock-Kelly 

Tata: tMario Kock 

Señora: Milagros Kock 

Yiunan: Rudolf Jr. Kock (USA) 

Jonathan Kockyyiunan (USA) 

Anthony Kock (USA) 

Joshua Kock (USA) 

Ashley Kock(USA) 

Amiga Stima: Dudehinix Verarua 
Mihor Amigo: Johnny Kock 

Rumannan: Rafaél Kocky yiunan (USA) 

tEsmeralda Mohammed Kockyfamia (USA) 

Mario Kock 

Swinda Ishmael-Kock y yiunan 
Marianella Soto-Kocky yiunan 

Tanta y Omonan: Maria y Arcadio Velasquez y yiunan 
Carmen y CanisioTromp y yiunan 
Gregorio y Ana Kelly y yiunan 
Jose y Elsa Kock y famia 
Christobal Kockyfamia 
Antonio y Greta Kock-Geerman y famia 
Fransisca Kockyfamia 
Maria y Victor Quandt-Kock y famia 
Petra Kocky famia 
Wilbert Maduro y famia 
Diana Maduro-Kocky famia 

Sobrino(a)nan, Primo(a)nan, Amigo(a)nan y Coleganan di La 
Cabana. 

Demasfamia: Kock, Maduro, Kelly,Tromp, Figaroa, Hermosen, 
Boekhoudt, Quandt, Mohammed, Velasquez, Solognier, 
Erasmus, De Mey. 

Ta invita pa assist na e acto di entiero cu lo tuma lugar diamars 
5 di april 2016 for di 9'or pa 11 'or di mainta na Aurora Funral 
Home. Despues lo Sali pa Santana Catholico di Noord. 

Adres pa condolencia: Aurora Funeral Home, dialuna 4 di april 
2016 for di 7'or pa 9'or di anochi. 

Nos ta pidi nos disculpa si den nos tristeza nos por a lubida un 
of mas famia. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Señorta mi wardador, 
puesmi'n tinfaltadi nada. 

A bai drumi dushi den brasa di Señor, 
nos jiu, ruman, nieta, sobrina, prima y amiga stima 



Cicilien Cecilia Veronica Semerel 

mihor conoci como "Cici" of "Juffrouw Cici" 

*26 juli 1993 127 maart 2016 

Na nomberdisu: 

Mayornan:Angelo y Angeline Semerel-Boekhoudt 
Rumannan: Lowangelo Semerel 
GwendelineSemerel 
Sobrino: Riangelow Semerel 

Wela: InaTromp 

Welo: Armando Boekhoudt 

Tantanan: Sobella y Jeremy Lampe-Semerel 

Mabeline Boekhoudt y Dominico Everon 

Primo y primanan: Jazy-rella, Sheldwayne y Alaynah Lampe 
Dominiky Mayson Everon 

Iha: Alaynah Lampe 

Madrinanan: Mabeline Boekhoudt 

Joalyne Figaroa-Boekhoudt 

Mihor amigo(a)nan: Elizabeth Helder, Abigail Wernet, Visia 
Geerman, Kimberly Croes, Jeannine Marsman y Joan Danies di 
Tiponi, Jofrenk Jansen, Nevin Figaroa, Ricardi Trimon y Cesar 
Trompjuff. AnaisOduber 

Tantayomonangrandi 
Bisinja, amigo y conocirnan 
Studiantenan di EPI unit Salubridad 
Coleganan diTiponi Kinderopvang 
Teamdivolley POVAGirls 

Camping Group: Lampe, Brete, Kelly, Webb, Odor, Danies, 
Britten 

Demasfamia: 

Semerel, Boekhoudt,Tromp, Loopstok, Dix, Croes,Faro, 

Girigori, Geerman, Everon, Lampe, Vrolijk,Dirksz, Jacobs, 
Quandus, Feliciana, Feliciano, Trimon, Kelly, Stamper, 
Henriquez, Paesch y Figaroa. 

Adopted family di Cici: Fam. Loopstok. 

Ta invita tur famia, colega, amigo, bisinja y conocirnan pa asisti 
naactodicondolencia. 

Ta pidi si por bisti na blauw, Cici su color preferi. 

Adres pa condolencia: Aurora Funeral Home diasabra 2 di april 
2016 di 7'or pa 9'ordi anochi. 

Acto di cremación lo tuma lugar den un seno familiar. 

Na lugar di flor of krans un donación lo ta altamente aprecia. 
Lo tin un box disponibel pa e bon gesto aki. 

Nos ta pidi nos disculpa si den nos tristeza 
nos por a lubida un of mas famia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Dios ta amor... y amor ta Dios. 

"Maske mi no ta na e mundo aki, tur dia lo mi ta banda di boso 
curason, mi por stens di loke Señor ta hasi" 

Salmo33 


Omdat er liefde is 
Bestaat er géén voorbij 
In alleeeuwigheid 
Ben jij. 


Cu boluntad di Dios y gradicido pa tur loke e la nifica pa nos. 
Nos ta participa cu profundo tristesa, fayecimento di nos 
estimado esposo, tata, ruman, omo y padu: 



Esteban Solagnier 

Mihor conoci como"CHEBITO" 

*26-12-1934 - +30-03-2016 
Na bida; ex onderwijzer di StTharcisius College, 
Colegio Laura Wernet Paskel, Colegio San Antonio 
Ex directeur Colegio San Antonio. 

Na nomber di su 

Querida esposa: Carmen Leoncita Solagnier-Maduro 

Yiunan: JeanineSolagnier 

Audric Solagnier y Ivethe Martinez Portacio 
Radinka Solagniery Ronald Schrauwen 

Su estimado nieto y nietanan: Jearuno Carlo, Jean Gabriélle 
Solagnier, Giandric Solagnier, Rodin Solagnier, Selena 
Solagnier, Aaron Solagnier, Soraya Solagnier y Rosa Solagnier 
su poppetje 

Su estimada bisanieta: Jeliane Carlo su princesa 

Su rumannan: VdoThomas Solagniery famia 
Ray, Tina Solagnier-Ras y famia 
Felipe, Cecilia Solagnier- Duarte 
Candy Solagnier 
Betty Solagnier 

Su swa y cuñanan: Vda Rosita Fráser-Maduro y famia 
Linda, Mooi Kusmus y famia 
Vda Chena Maduro-Briceño y famia 
Rubia, Rob Wester y famia 
VdaTititi Eduardo-Maduro 
Vda Crispina Maduro- Kock y famia 
Chuchu, Rosa Maduro-Turibio y famia 
Margarita, Win Pourier-Henricus y famia 

Sobrino y sobrinanan, primo y primanan, ihanan, comer y 
compernan, ex coleganan y demas famianan: Solagnier, 
Solognier, Maduro, Carlo, Martinez Portacio, Schrauwen, 
Quandt, Hanse, Velez, Leonardo, Bermudez, Every, Giraldo, 
Duarte, Eduardo, Pourier, Ras, Fráser, Kusmus, Lampe, Wester, 
Richardson, Martinus. 

Acto di despedida y cremacion lo tuma lugar Diamars, 5 di 
April 2016, di 9:00 pa 11:00 mainta na Aurora Funeral Home. 
Cremacion lo tuma lugar den seno familiar. 

Ta tuma condolencia Dialuna 4 di April 2016, di 7:00 - 9:00 di 
anochi na Aurora Funeral Home. 

En bes di flor of krans, un donacion pa Casa Cuna Progreso lo 
ta altamenteaprecia. 

Lo bai tin un box disponible 

Nos ta pidi nos disculpa si den nos tristeza nos por a lubida un 
of masfamia. 


*%wtej& 0iem4t&uf 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0657 / 731-5847 

"Laga tur locual ta sperami ta bunita, 

Laga tur locual cumi encontra na caminda ta bunita, 
Laga tur locual rondonami ta bunita, 

Laga tur locual mi ta laga atras keda bunita, 

Laga esakinan termina den tur bunitesa." 

Cu dolor na nos curason pero agradecido pa tur loke 
ela hasi y significa pa nos 
y Conforme cu Dios su boluntad nos ta participa 
fallecimiento di nos tata, welo y ruman stima, 



Sr. Casper Damaso Rasmijn 

Mihor conoci como"Capito, Capi" 

*18 Augustus 1935 - + 27 Maart 2016 

Na nomber di: 

Su esposa: Eligia (ligia) Rasmijn- Albertsz 
Su yiunan: Romulo (Romio) y esposa Rufina Rasmijn 
Andreas (Andy) y esposa Raquel Rasmijn 
Fermin (Mino) Rasmijn 
Lidwina (Wina) Rasmijn 
Nieto y nietanan: Richelyn y Angelo Bikker 
Lidwitza Ruizy Istrael Albertsz 
Raymond y Diahanna Rasmijn 
Andrew Rasmijn y Danyela Vasquez 
Andreina Rasmijn 

Bisanieto y bisanietanan: Roxanne, Ziquion, Cayden, Xenia, 
Xylen, Zhyveon I Zane 

Rumanan: Vda. Sofia Croes- Rasmijn y famia 
Clarita (Ita) Rasmijn 

Jacobo (coby) y esposa Greta Rasmijn y famia 
+ Eda y esposo Ben Weller y famia 
Tanta: Vda. Alicida Thodé y famia 
Swaycuñanan: Nicomeda Albertsz 

Amada y Mario Lopez y famia 
Federico y Deta Albertsz y famia 
Eulogia y José Chiquito y famia 
Tamo y Vilma Albertsz y famia 
Adriaan y Lupina Albertsz y famia 
Emma y Mico Croes y famia 
Sita y Hubert Wester y famia 
Everaldo Albertsz 
Fico y Maritza Albertsz y famia 
Beta Albertszyfamia 

Sobrino y sobrinanan, primo y primanan, ihanan, comper y 
comernan, bisiñanan, conocirnan y ex-coleganan di LAGO y La 
Quinta, ex-hungadornan di Team Altesa y demas famia: 
Rasmijn, Albertsz, Helder, Ruiz, Bikker, Hassel, Croes, Jansen, 
Weller, Angela,Thodé, Garrido, Suarez, Hurtado, Odor, 
Koolman, Lopez, Ras, Chiquito, Emerenciana, Wester, Willems, 
Dabian,Van der Biezen, Curiel, Maduro, Werleman, Peña, Thiel, 
Kransen, Vasquez y demas famianan na 
Aruba, Bonaire y Hulanda 

Adres pa condolencia: Royal Funeral Home, Diabierna 1 april 
2016 di 7'or pa9'or di anochi. 

Ta invita pa asisti na e acto di entiero cual lo tuma lugar. 
Diasabra 2 april 2016 na misa Inmaculada Concepsion na 
Sta.Cruz. Despues lo sali pa Santana Catolico na Santa Cruz. 
Nos difunto stima lo ta reposa den misa for di 2'or di atardi. 

Enbes di flor of krans un donacion pa misa Inmaculada 
Concepcion lo ta altamente aprecia. 

Nos ta pidi nos disculpa si den nos tristeza nos por a lubida un 
of masfamia. 

Nos ta lamenta cu despues di entiero nos no por ricibi bishita 
di condolencia na 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


"Señorta mi wadador, mi'n tin falta di nada. 
Den cunucu di yerba berde e ta pone mi sosega. 

E ta hibami na awa trankil, pa mi bolbe haña forsa". 
Salmo: 23 


Cu tristesa na nos curason, nos ta anuncia cu a bai 
sosega den brasa di Señor: 



Luisita Bertranda Ras 

Mihor conosi como"Mama Sita ofTantan" 

*9 october 1938 123 maart2016 

Na nomberdi su: 

Yiunan: Haime Dijkhoff 

Glenda Dijkhoffy FridoTromp 

John Dijkhoffy SitaTromp 

Vivian Dijkhoff 

Elvis Dijkhoff 

Mildred Franken 

Gina Franken y Richard Thomas 

tSiegfried Franken 

Tatadisu yiunan: 

tAlejandro Dijkhoff 
Antonio Franken 

Nieta(o)nan: Gilbert, Caroline, Melanie, Suyen, Glen, Julissa, 
Jonathan, Ryan, Sharitza, Melitza 

Bisanietonan: Andre, Jeanilaine, Jammiliaine, Mayron, Xynia, 
Kaidan, Bryan, Mia, Celine, Julyrey, Jayvyen 

Rumannan:Tina Geerman y famia 
Maria Rasyfamia 
Mona y Harry Feliciana y famia 
tChiminaTrompyfamia 

Amiganan di cas: 

Sira Angela 
Maria Gomez 
Judith Ras 
GraceWerleman 

Tur sobrina y sobrinonan, primo y primanan, ihanan 

Demasfamia:Werleman, Ras, Dijkhoff, Franken,Tromp, Wolff, 
Geerman, Feliciana, Curiel, Rasmijn, Ridderstap, Meurs, 
Maduro,Thomas, Dirksen, Quandt, Giel, Oduber, Garcia, Croes 
y demasfamia 

Adres pa condolencia: Royal Funeral Home, dialuna 4 di april, 
2016 di 7'or pa 9'ordianochi 

Ta invita pa asisti na e acto di entiero cual lo tuma lugar 
diamars 5 di april 2016 pa 4'or di atardi na misa Inmaculada 
Concepcion na Sta. Cruz, despues lo sali pa Santana catolico 
na Sta. Cruz. E restonan mortal di nos defunto stima Luisita lo 
ta reposa for di 2'or di merdia den misa. 

Nos disculpa si pa motibo di tristeza por a lubida un of otro 
famia. 

Nos ta lamneta cu despues di entiero nos no ta ricibi bishita 
na cas. 

AWEMainta Diasabra, 02 April 2016 


AD PATRES FUNERAL HOME 


"Señor ta mi wardador, 
mi n'tin falta di nada; 

Den cunucu di yerba berde, 

Eta ponemi sosega. 

E ta hibami na awa tranquil, 
pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia fayecimento 
di: 



Alfredo "Boei" Rafiné 

* 29-08-1925 +29-03-2016 

Acto di entiero ta tuma lugar Dialuna 04 April 2016 pa 4or di 
atardi na Misa Sagrado Curason na Savaneta y despues 
saliendo pa Santana Catolico na Savaneta. E restonan mortal 
di "Boei" lo ta reposa for di 2or di atardi na Misa. 

Adres pa conodolencia: Ad Patres Funeral Home 

Diasabra 02 April 2016 di 7'or pa 9'or di anochi 

Staff y personal di Ad Patres funeral home ta extende 
nos mas sincero condolencia na famia di e fayecido. 
Condolencia por wordomanda riba nos website: 
www.adpatres.webs.com 



Dios ta amor...amor ta Dios. 
Maske mi no ta na e mundo ki mas, 
tur dia mi lo ta banda di boso curason. 
Salmo 33 


A fayece inesperadamente na Bucaramanga, Colombia. 
Mi estimado esposo,tata y welo: 



Rafael Enrique Calderon Sarmiento 

Mihor conoci como'Erik'of'Calde'. 

* 8 Oktober 1945 - t27Maart2016 

Acto di entiero lo wordo anuncia despues. 

Cumana 76 
Oranjestad,Aruba 


Tel: 588-6699 
Fax: 588-6698 
Cel: 593-0857 / 560-1403 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever 


Cu honda pena pero conforme cu boluntad di Dios 
nos ta anuncia fayecimento tragico di 



Andrew Furgill Steven Wernet 

*08-03-1994 - 130-03-2016 


Acto di entiero lo wordo anuncia despues. 



/• Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Hesusa bisa e disipelnan: 

"Laga e muchanan bini serka mi. No kita nan di bini, pasombra 
reino di Dios ta pertenese na esnan manera nan". 

Mateo 19:14 



Juthanael Anthony Alexander Carty 

*20-01-2016-t26-03-2016 


Mayornan : Marsela Maduro y Anthony (Juni) Carty 

Rumannan: Julaine, Junaily y Jumaely Carty 

Wela(o)nan : Raquelita y Albert Geerman 
Juan (Vito) y Ludy Maduro 
Anthony y Dianne Carty y famia 

Tanta- y Omonan : Athmay carty y Mario Franken y famia 
Lupitay CedrickRas 
Mevelin y Gregory Cid Cabrera 
Alex Carty 

Vito Maduro y Zinha Flanegin 

RameyGeerman 

Atiba 


Primo(a)nan : Alwin, Ishande, Gregyon, Kaylee, Aleyni, Carmen, 
Kayra y CJ 

Bisawela(o)nan : Sara Weleman, Sylvia Boekhoudt-Henriquez, 
Sylvia Carty, Isaac Thijsen, Carmelita Geerman 

Tatarawela: Petra Boekhoudt 


Tantanan di respet: Zulaika Maduro y famia, 

JeanilleTrompy famia 

Iglesia: Hesus Biña Nobo 

Y demasfamia, mucho pa mensiona. 

Acto di entiero lo tuma lugar na Aurora Funeral Home diamars 
5 di April 2016 di 2'or pa 4'or di atardi y después lo sali pa 
Santana di Savaneta. 

Cumana 76 
Oranjestad,Aruba 
Tcl: 588-6699 
Fax: 588-6698 
Cel: 593-0857/560-1403 


"Señor ta mi wardador Pues mi'n tin falta di nada" 



Jacobo Rasmijn 

*12-10-1941 
429-03-2016 

Ta invita pa e acto di entiero cu lo tuma lugar diabierna 8 di 
april 2015 di 2'or pa 4'or na Aurora Funeral Home, despues lo 
sali pa Santana catolico na Sta. Cruz. 

Adres pa condolencia: Aurora Funeral Home, diahuebs 7 di 
april di 7'or pa 9'or di anochi 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Den Reino di Señor mi ta na paz. 

Su Amor ta eterno. 

Cu inmenso dolor na nos curazon pero conforme cu boluntad 
di Dios, nos ta anuncia fayecimento Cristianamente di: 



Maximo Ras 

Mihor conoci como"Chomon" 

*16-10-1935 
426-03-2016 

Na nomber di su: 

Señora: Olga Ras 

Yiunan: Swinda y Johnny Winterdaal-Ras 

Wilfred y Landa Ras-Merryweather 
Oslin Ras na Hulanda 

Nietonan: Ghislaine Winterdaal 

Johnny Winterdaal yThayisa Farro 
Mayréne Winterdaal y Yannick Wilsoe 
Maria Leoncita Ras 
Wilfred Anthony Ras 
4Ricardo Ras 

Manera nieto: Monica Irvin y famia 
Maximillian Irvin y famia 
Sidney Merryweather 

Rumannan: Sra Viuda Maria y 4Tan Donata-Ras y famia 
4 Ninita y 4Chomon Dania-Ras y famia 
Chida y Tommy Maduro-Ras y famia 
Annie Ras 
Flavia Ras 
Frida Rasy famia 
Olivia y Walty Croes-Ras y famia 
4 Milo y Mabel Ras-Kock y famia 
Helen Ras 

Swa y cuñanan: Chomon y Nini Ras-Kocky famia 
Cheppy y Mirna Ras-Olive y famia 
Janchi y Nila Ras-Maduro y famia 
Querino y Heidy Ras-Ponson y famia 
Chito y Annelies Ras- Pellemans y famia na Hulanda 

Suegronan: Irenio y Irma Winterdaal-Angela 
Oncha Arends 

Ayudantenan na cas: Jane y Janine 

Sobrino y sobrinanan, Ihanan, Comper y comernan, bisiñanan 
y demas famia y conocirnan ta invita pa e acto di entiero cu lo 
tuma lugar diasabra 2 di april 2016 pa 4'or di atardi na Aurora 
Funeral Home, saliendo pa Santana Catholico di Paradera. E 
restonan di "Chomon" lo ta reposa for di 2'or na Aurora Funeral 
Home. 

Adres pa concolencia : diabierna 1 april for di 7'or pa 9'or di 
anochi na Aurora Funeral Home. 



çá'imerá C I6me 




























































































Si bo ta desea un carera di consehero, 
manager, consultant of researcher, esaki 
ta bo oportunidad 

Informacion tocante 
e estudio di FAS- 
OGM na Universidad 
di Aruba 


DESDE 2009, Universidad di Aruba ta ofrece 
e estudio Organization, Governance and 
Management (OGM). E programa di estudio 
OGM ta hopi interesante, pasobra e ta 
prepara studiantenan pa ta consehero 
(beleidsmedewerker) den sector publico, 
sector social y sector priva, pero alabes 
e studiante por specialisa su mes pa 
ta manager. Esnan cu ta desea di bira 
consultant of investigador (researcher) 
den organisacionnan den sector publico, 
sector social y priva tambe ta wordo invita 
cordialmente pa cuminsa e estudio di 
Bachelor OGM na augustus binidero. 
Universidad di Aruba ta informa esnan cu 
ya tin un carera den sector publico, sector 
social of priva y ta interesa pa amplia 


nan conocemento 
di tur aspecto 
di organisacion, 
management y 
governance cu nan 
por inscribi pa henter 
e estudio of algun 
curso di nan interes. 

Un yamada ta bay 
tambe na hobennan 
cu ta den examenklas 
na Colegio Arubano, 
Colegio San Nicolas, 
International School 
of Aruba (ISA), de 
Schakel College, Ibero American Highschool 
y EPI pa registra. 

Specialmente si nan ta interesa den con ta 


trece of inicia cambionan sostenibel den 
organisacionnan. Hoben cu ta gusta traha cu 
hende y kier aporta na e profesionalisacion di 
cualkier organisacion tambe por inscribi. 
Puntonan di enfoke den e programa ta lesnan 
di practica, teoria y investigacion (research), 
informacion di ciencia di organisacion 
(organisatiekunde y bestuurskunde). 

Banda di esey, e programa ta pone enfasis 
riba desaroyonan global actual y asuntonan 
relaciona cu e situacionnan local. Proyectonan 
cu nos studiantenan ta involvi ta p. e. proyecto 
Rancho, conserva nos cultura, Aruba Doet, etc. 

Pa mas informacion tocante registracion por 
pasa na e oficina di asuntonan di estudiante 
(OSA) na Universidad di Aruba, banda di unda 
antes tabata Superfood. 


















Aunke cu a perde contra St. Kitts 2-0 

Nos ekipo nacional 
di futbol a bataya 
fuerte riba tereno 


UN MULTITUD grandi a gosa di 
e wega entre Aruba y St. Kitts cu 
a tuma lugar durante e weekend 
di Pasco Grandi de Stadion Frans 
Figaroa, cu a termina 2-0 na fabor 
di St. Kitts.Por mira atras cu Aruba 
a sa di hiba un gran bataya riba 
tereno y a sa di gana e respet di e 
hungadoman di e team bishitante. 
Di biaha despues di e wega, 
tabatain un rueda di prensa, 
caminda cu a duna varios remarca 
pa loke t’e wega cu a tuma luga. 

Rini Coolen, kende t’e headcoach 
di ekipo di Aruba a comenta cu 
ta importante pa ta realistico 
y pa mira e hechonan. A haci 


e trabao bon y sa con fuerte e 
contrincantenan tabata y tabata 
bisto cu nan tabata e mihor tres 
nan riba papel, cu hopi cualidad 
y balans. 

Apesar di e biahamento y e 
cansancio, ta purba tog di crea e 
posibilidad y haci lo mihor, aunke 
cu e score tabata 2-0. 

Si tin cu bisa cu mester a crea mas, 
aunke cu e ekipo no tabata dj’e 
fresco ey. 

Si e tabata un tiki desapunta cu 
e partido, pero ta keda tog hopi 
orguyoso cu e ekipo, di loke a 
wordo haci durante e ultimo 2 
simannan. Nan a siña hopi pa por 
hunga un wega compacto. 


E tabata dificil contra un 
mihor contrincante, pero 
tog ta duna perspectiva 
pa futuro y lo bay mira 
largo plazo bay riba un 
bon caminda, pero tin cu 
forma pasonan pa esaki ta 
duidelijk. Mientras tanto 
coach di St. Kitts, a comenta 
cu ta comprendibel cu 
Aruba tabatin un wega 
ni 48 ora prome y no tabata dj’e 
tanto fresco riba veld y tabata 
demostra di no ta mucho fisico 
cu e ekipo di St. Kitts. Aunke cu 
e coach a relata cu e wega tabata 
exactamente loke nan a spera. Pa 
tin un ekipo manera e tin, cualkier 
ekipo por gana. No solamente pa 
bay e siguiente buelta, pero pa top 
e grupo. Tin un wega cu lo bay 
tin e rival di mas importante cu 
ta Antigua y no mester subestima 
nan y kier gana e wega aki pa ta 
riba top di e grupo, tambe ta un 
wega importante cu nan kier gana. 

St. Kitts tin intencion pa bay pa e 
Gold Cup, pero ta tiki arogante pa 


papia di esey n’e momentonan aki. 
P’e hungadonan mes, tabata un 
wega hopi interesante, caminda 
cu nan a sa di demostra nan 
habilidad, aunke cu tabata un 
wega hopi preta. 

Maske cu nan a gana, tog nan a 
haya dificultad riba veld, mirando 
cu e bala tabata bounce hopi. Si 
Aruba tabatin un bon defensa y a 
sa di duna un bon combate. 

Un otro hungador a menciona cu 
Aruba a duna un bon presentacion 
riba veld. 

Awor aki e ekipo di St. Kitts ta 
preparando pa nan siguiente wega 
contra di Antigua, di cual, segun 
e coach, ta uno cu lo ta hopi sera. 
Aruba sigur lo bay sigui haci su 
bon papel, ganando experiencia 
den man di coach Coolen y 
pendiente p’e proximo weganan 
cu lo bay tin proximamente. Pero 
pa loke t’e ultimo compromisonan 
internacional, Aruba no a gana un 
wega ainda, y ainda tur hende ta 
haya cu nan ta bon. 













































































